title: Hollywood (ohjelmointikieli)

text: Yllä oleva koodi avaa uuden ikkunan, tulostaa siihen tekstin "Hello World!" valkoisilla kirjaimilla ja odottaa että vasenta hiiren nappia painetaan ennen kuin ohjelma lopetetaan. Hollywood avaa ikkunan automaattisesti. Jos ei muutoin ohjelmaan ole laitettu, niin Hollywood avaa uuden 640x480-resoluutioisen ikkunan automaattisesti ohjelman suoritusta varten.


title: Hollywood (ohjelmointikieli)

text: Hollywood Designer on lisäohjelma Hollywoodiin Powerpoint-tyyppisten interaktiivisten esitysten tekemiseen ilman ohjelmointitaitoa.


title: Mike Komisarek

text: Mike Komisarek (s. 19. tammikuuta 1982 Islip Terrance, New York, Yhdysvallat) on entinen yhdysvaltalainen jääkiekkoilija. Hänen pelipaikkansa oli puolustaja.


title: Mike Komisarek

text: Komisarek pelasi kaudella 2000–2001 Michiganin yliopiston joukkuessa. Vuonna Montreal Canadiens varasi Komisarekin itselleen varausnumerolla 7. Komisarek pelasi vielä kauden 2001–2002 Michiganin yliopistossa ennen lähtöään Montreal Canadiensin organisaatioon, jossa hänen kaksi ensimmäistä kauttaan kuluivat osin AHL:n Hamilton Bulldogsissa, jossa hän pelasi myös työsulkukauden 2004–2005. Vuodet 2005–2009 Komisarek pelasi aktiivisesti Montreal Canadiensin riveissä, jonka jälkeen hän siirtyi Toronto Maple Leafsiin.


title: Mike Komisarek

text: Komisarek pelasi Maple Leafsissa yhteensä neljä kautta, kunnes heinäkuussa 2013 seura osti hänen sopimuksensa ulos. Komisarek löysi nopeasti itselleen uuden joukkueen, kun Carolina Hurricanes teki Komisarekin kanssa yksivuotisen sopimuksen.


title: Reettiset Alpit

text: Reettiset Alpit (, ) on Alppien osa. Se sijaitsee pääosin Sveitsissä Graubündenin kantonissa, mutta ulottuu myös Itävallan, Liechtensteinin ja Italian alueelle. Korkein huippu Piz Bernina, 4 049 metriä, kohoaa Italian ja Sveitsin rajalla. Sveitsin ainoa kansallispuisto "Sveitsin kansallispuisto" on vuoriston itäosassa. Vuoristo on saanut nimensä Reetian eli Raetian alueesta tai sitä asuttaneesta samannimisestä kansasta. Raetia oli Rooman imperiumin provinssina vuodesta 15 eaa. lähtien.


title: Reettiset Alpit

text: Reettisten Alppien korkeimpia huippuja ovat:


title: USS Washington (BB-56)

text: USS Washington (BB-56) oli Yhdysvaltain laivaston North Carolina -luokan taistelulaiva.


title: USS Washington (BB-56)

text: Alus tilattiin Philadelphian laivastontelakalta. Sen köli laskettiin 14. kesäkuuta 1938 ja alus laskettiin vesille 1. kesäkuuta 1940 kumminaan Virginia Marshall. Alus otettiin palveluskäyttöön 15. toukokuuta 1941 ensimmäisenä komentajanaan Howard H. J. Benson.


title: USS Washington (BB-56)

text: Alus oli koeajoissa ja koulutuksessa Yhdysvaltain itärannikolla ja Meksikonlahdella, mikä keskeytyi Yhdysvaltain liittyessä toiseen maailmansotaan joulukuussa 1941. Alus määrättiin Atlantin laivaston taistelulaivojen komentajan kontra-amiraali John W. Wilcoxin lippulaivaksi taistelulaivaviirikkö 6:een. Alus liitettiin 26. maaliskuuta 1942 Portlandissa Mainessa TF39:n lippulaivaksi ja se lähti vielä samana päivänä Britteinsaarille.


title: USS Washington (BB-56)

text: Alus poistettiin palveluskäytöstä 27. kesäkuuta 1947, minkä jälkeen se määrättiin Atlantin reservilaivastoon. Se poistettiin laivaston rekisteristä 1. kesäkuuta 1960 ja myytiin 24. toukokuuta 1961romutettavaksi Lipsett Divisionille.


title: USS North Carolina (BB-55)

text: Alus tilattiin New Yorkin laivastontelakalta. Sen köli laskettiin 27. lokakuuta 1937, ja se laskettiin vesille 13. kesäkuuta 1940 kumminaan North Carolinan kuvernöörin tytär, neiti Isabel Hoey. Alus otettiin palvelukseen 9. huhtikuuta 1941 New Yorkissa ensimmäisenä päällikkönään Olaf M. Hustvedt.


title: USS North Carolina (BB-55)

text: USS "North Carolina" liitettiin laivastoon huhtikuussa 1941, mutta aluksella todettujen vakavien värähtelyongelmien vuoksi se ei valmistunut ennen elokuuta, eikä se saavuttanut palveluskelpoisuutta ennen vuoden loppua. Vuoden 1942 alkupuoli kului ennen aluksen siirtymistä Tyynelle valtamerelle sotatoimiin.


title: USS North Carolina (BB-55)

text: Alus läpäisi 10. kesäkuuta 1942 Panaman kanavan palvellakseen TF18:ssa yhdessä lentotukialus USS "Waspin" kanssa. Aluksen ensimmäisenä tehtävänä oli Guadalcanalin ja Tulagin maihinnousujen tukeminen 7. elokuuta, ja siellä alus kuului TF61:n toiseen yksikköön (TU61.2) suojaten TF16:n lentotukialus USS "Enterpriseä". Myöhemmin elokuussa se otti osaa Itäisten Salomonien taisteluun.


title: USS North Carolina (BB-55)

text: Syyskuussa USS "North Carolina" suojasi huoltoreittiä Espiritu Santosta Guadalcanalille osana TF17:ää. Alus vältti 6. syyskuuta sukellusveneen laukaisemat torpedot, mutta 15. syyskuuta yksi kuudesta sukellusvene I19:n laukaisemasta torpedosta tornin No1 kohdalle. Kolme torpedoista osui lentotukialus USS "Waspiin" sekä neljäs hävittäjä USS "O'Brieniin". Taistelulaivaan tuli noin 10 kertaa kuusi metrinen reikä kuutisen metriä vedenpinnan alapuolelle, ja siitä virtasi alukseen lähes 1 000 tonnia vettä. Osuma esti lisäksi tornin liikuttamisen. Aluksen nopeus laski keulapainon ja uppouman kasvun vuoksi 18 solmuun.


title: USS North Carolina (BB-55)

text: Alus raahautui Pearl Harboriin , missä se oli telakalla korjattavana 30. syyskuuta - 17. marraskuuta. Palvelukseen palattuaan alus oli Salomoneilla lukuun ottamatta huoltoa Pearl Harborissa maaliskuusta toukokuuhun 1943, jolloin alukselle asennettiin uudistettu tulenjohtojärjestelmä sekä tutkat.


title: USS North Carolina (BB-55)

text: Palvelukseen palattuaan alus suojasi kesäkuussa New Georgian maihinnousua osana TF35.3:a. Se oli syyskuussa jälleen Pearl Harborissa huollettavana, mistä se lähti 10. marraskuuta suojaten USS "Enterpriseä", USS "Belleau Woodia" ja USS "Montereytä" Gilbertin saarten taisteluihin osana TG50.2:a. Alus oli 8. joulukuuta osa viiden taistelulaivan ja 12 hävittäjän osastoa, joka tulitti Naurua sekä myöhemmin suojasi USS "Bunker Hilliä" hyökättäessä Kaviengiin Uudessa Irlannissa.


title: USS North Carolina (BB-55)

text: USS "North Carolina" oli vuoden 1944 alussa mukana Marshallin taisteluissa osana TG58.2:ta suojaten lentotukialusosastoa iskettäessä Kwajaleinille ja Roihin. Helmikuussa alus oli samassa osastossa suojaten lentotukialusten iskua Karoliineille Trukiin ja edelleen Saipanille, Tinianille ja Guamille. Alus osallistui 13.-24. huhtikuuta hyökkäykseen Uuden Guinean Hollandiaan sekä 29.-30. huhtikuuta Trukille tehtyyn hyökkäykseen.


title: USS North Carolina (BB-55)

text: Alus tulitti 1. toukokuuta Ponapea ja kesäkuussa se suojasi Saipanin maihinnousua. Filippiinien meren taistelussa alus kuului TG58.7, minkä jälkeen se purjehti Puget Soundiin eikä palannut taistelutoimiin ennen kuin 7. marraskuuta Ulithissa.


title: USS North Carolina (BB-55)

text: Alus osallistui 11. joulukuuta iskuun Luzoniin sekä Filippiiinien Visayasiin TG38.3:n osana. Sama osasto iski vuoden vaihteessa Formosalle sekä Ryukulle tukiessaan Filippiinien sotatoimia. Alus lähti 10. helmikuuta 1945 Ulithista TG58.4:n mukana lentotukialusiskuihin Japanin pääsaarille, jolloin tukialuskoneet iskivät Tokion ja Jokohaman ympäristöön tuettaessa Iwo Jiman taisteluita.


title: USS North Carolina (BB-55)

text: Alus osallistui 19. helmikuuta TF54:n mukana Iwo Jiman tulivalmisteluihin, minkä jälkeen se pysyi alueella tukien sillanpäiden taistelutoimia 22. helmikuuta saakka. Alus oli 14.-23. maaliskuuta TF58:n osana iskettäessä uudelleen Japanin pääsaarille Kyushulle ja Kuren satamaan, minkä jälkeen se suojasi vaurioituneita lentotukialuksia USS "Waspia" ja USS "Franklinia" Ulithiin.


title: USS North Carolina (BB-55)

text: USS "North Carolina" oli huhtikuussa Okinawalla tulituessa osana TG58.2:a, ja heinäkuussa TG38.2:n mukana se suojasi lentotukialusiskua Japanin pääsaarten kohteisiin. Alus oli syyskuussa Tokion lahdella Japanin antautuessa.


title: USS North Carolina (BB-55)

text: Sotatoimien päätyttyä alus purjehti Yhdysvaltoihin, ja se saapui 17. lokakuuta Bostoniin. Alus siirrettiin New Yorkissa telakalle huollettavaksi, minkä jälkeen se palveli merisotakoulun koululaivana. Alus poistettiin palveluksesta 27. kesäkuuta 1947 New Yorkissa, ja se poistettiin laivastoluettelosta 1. kesäkuuta 1960. USS "North" "Carolina" myytiin 6. syyskuuta seuraavana vuonna, minkä jälkeen se siirrettiin North Carolinaan museoalukseksi. Alus merkittiin museoalukseksi 29. huhtikuuta 1962 Wilmingtonissa, missä se on tänäkin päivänä.


title: Niko Kukka

text: Niko Kukka (s. 30. syyskuuta 1987 Helsinki) on suomalainen jalkapalloilija. Hän edustaa Tikkurilan Palloseuraa.


title: Niko Kukka

text: Kukka on Helsingin Jalkapalloklubin kasvatti, mutta ei noussut seurassa reservijoukkue Klubi 04:ää korkeammalle. Kaudeksi 2007 hän siirtyi FC Honkaan, jossa hän pelasi liigaa kaudella 2007, mutta vähän peliajan vuoksi oli myös lainalla Ykkösen Atlantiksessa. Kaudeksi 2008 hän siirtyi AC Ouluun, jota hän oli nostamassa Veikkausliigaan kaudella 2009. Kolmen vuoden jälkeen Kukka siirtyi Myllykosken Palloon kaudeksi 2011.. Kukka pelasi MYPA:ssa kaksi kautta ennen siirtymistään IFK Mariehamniin yksivuotisella sopimuksella.


title: Niko Kukka

text:
Kukka on pelannut Suomen poikamaajoukkueissa 30 maaottelua.
Hän on myös vaarallinen erikoistilanteiden antaja.


title: Belgian historia

text: Belgian historia on vuosisatojen ajan ollut sidoksissa Alankomaiden ja Luxemburgin historiaan. Nykyiset rajat maiden välille on vedetty vasta 1800-luvulla. Maiden asema on muuttunut sitä mukaa kun valta Euroopassa on vaihdellut eri tahojen käsissä antiikin Roomasta Kaarle Suurelle, Habsburgeille, Ranskaan, Saksaan ja Euroopan unioniin.


title: Belgian historia

text: Belgian alueen asukkaat mainitaan ensimmäisen kerran vuonna 56 eaa. Julius Caesarin kirjassa Gallian sodasta, jossa "belgae"-heimot mainitaan rohkeimmiksi kaikista galleista. Rooman valtakunnan romahduksen jälkeen germaaniset heimot valtasivat Gallian 500-luvulla. Frankit perustivat merovingien valtakunnan, joka hallitsi 500-luvulta 700-luvun puoliväliin asti. Dynastian ensimmäinen kuningas, Klodvig (481–511), kääntyi vuonna 496 kristinuskoon. Viimeiset merovingikuninkaat olivat käytännössä nukkehallitsijoita, sillä valta oli vähitellen siirtynyt kuninkailta heidän major domuksilleen. Merovingeja seurasivat valtaistuimelle karolingit, major domus Pipin Heristalilaisen jälkeläiset. Ensimmäiseksi karolingikuninkaaksi itsensä huudatti vuonna 751 Pipin Heristalilaisen pojanpoika Pipin Pieni. Pipiniä puolestaan seurasi hänen pojanpoikansa Kaarle Suuri (742–814).


title: Belgian historia

text: Viikingit tekivät ryöstöretkiään Keski-Euroopassa 800- ja 900-luvulla, ja niiltä suojautumisessa paikalliset lääninherrat olivat tärkeitä. Samalla heille kertyi muutenkin valtaa. Erityisen mahtavaksi kehittyi Flanderin kreivikunta, joka kasvoi kattamaan paljon nykyistä Belgian Flanderia laajemman alueen.


title: Belgian historia

text: 1200-luvulta alkaen tekstiilien tuotanto ja muu kansainvälinen kauppa voimistuivat. Ieper, Gent, Brugge, Bryssel ja Antwerpen kehittyivät Euroopan taiteen, kulttuurin ja kaupan keskuksiksi. Vuonna 1340 Ghent oli Euroopan toiseksi suurin kaupunki Pariisin jälkeen.


title: Belgian historia

text: Burgundin herttuakunta hallitsi Belgian aluetta vajaan vuosisadan, mutta heidän valtakautensa oli alueen kultakautta. Filip Hyvä piti Brysseliä pääkaupunkinaan ja siksi häntä kunnioitetaan nimellä "Conditor Belgii", Belgian perustaja. Tuohon aikaan perustettiin Leuvenin yliopisto, Brysseliin rakennettiin mahtava aukio Grand Place, ja taiteet kukoistivat. Bruggelainen Jan van Eyck oli yksi pohjoiseurooppalaisen varhaisrenessanssin suurista nimistä.


title: Belgian historia

text: Vuonna 1519 alue päätyi perimysten kautta Habsburgien Espanjan Kaarle I:lle. Kaarlen perillinen Filip II päätti kukistaa Alankomaiden protestantit, mikä johti itsenäisyyssotaan. Utrechtin liitossa muodostettu Seitsemän yhdistyneen alankomaan tasavalta kapinoi Espanjan valtaa vastaan.


title: Belgian historia

text: Alankomaat itsenäistyivät kahdeksankymmenvuotisen sodan päätyttyä vuonna 1648. Flanderin ja Brabantin maakunnat, jotka käsittivät pääosan nykyisestä Belgiasta, jäivät kuitenkin edelleen Espanjan alaisuuteen, ja niistä käytettiin tämän jälkeen nimeä Espanjan Alankomaat, kunnes ne vuonna 1713 joutuivat Itävallalle ja saivat sen mukaisesti nimen Itävallan Alankomaat. Ranskan vallankumouksen jälkeen Napoleon valloitti Belgian ja Alankomaat ja liitti ne Ranskaan vuonna 1795. Napoleonin häviön jälkeen 1815 Alankomaista, Belgiasta ja Luxemburgista muodostettiin yhtenäinen kuningaskunta.


title: Belgian historia

text: Elokuussa 1830 belgialaiset kapinoivat Ranskan sotajoukkojen avustuksella. Kapinassa katolilaiset ja liberaalit vastustivat autoritaarista protestanttia kuningasta. Aluksi Belgian oli tarkoitus liittyä Ranskaan, mutta Yhdistyneen kuningaskunnan painostuksesta maahan kutsuttiin kuningas saksalaisesta Saksi-Coburg-Gothan suvusta. Kuningas Leopold I astui valtaistuimelle 21. heinäkuuta 1831. Sota Alankomaita vastaan jatkui vielä vuoteen 1839, jolloin maiden välille solmittiin rauhansopimus. Uudella monarkialla oli moderni, liberaali perustuslaki, vaikkakin äänioikeus oli rajattu noin yhdelle prosentille väestöstä ja ranska oli ainoa virallinen kieli, vähemmistöasemastaan huolimatta.


title: Belgian historia

text: Kongo tunnustettiin kuningas Leopold II:n henkilökohtaiseksi omaisuudeksi vuonna 1885 Berliinin kongressissa, ja hän joutui lahjoittamaan sen Belgialle siirtomaaksi vuonna 1908. Tätä ennen oli brittiläisessä lehdistössä paljastettu Kongon raakuudet, joissa viidennes väestöstä eli kymmenen miljoonaa kongolaista oli kuollut. Leopold II kuoli 17. joulukuuta 1909. Hänen seuraajakseen nousi Albert I.


title: Belgian historia

text: Belgian paikka Ranskan ja Saksan välissä on historian saatossa osoittautunut vaaralliseksi. Siitä huolimatta, että suurvallat olivat vuonna 1839 tehdyllä sopimuksella taanneet Belgian pysyvän puolueettomuuden, Saksa hyökkäsi sekä ensimmäisessä että toisessa maailmansodassa maan läpi Ranskaan. Lisäksi Belgiasta on hyvin lyhyt matka Ison-Britannian rannikolle. Tämän johdosta Yhdistynyt kuningaskunta on aina pyrkinyt varmistamaan, etteivät manner-Euroopan suurvallat saa Belgiaa haltuunsa.


title: Belgian historia

text: Vuonna 1960 Kongo sai itsenäisyytensä ja vuonna 1962 myös Ruanda ja Burundi itsenäistyivät.


title: Belgian historia

text: Belgia oli mukana perustamassa Euroopan unionia ja Natoa.


title: Belgian historia

text: Kesäkuun 2010 parlamenttivaalien jälkeen syntyi pitkä hallituskriisi, kun vaaleissa edustajia saivat yksitoista puoluetta eikä mikään puolueista saanut yli 20 prosenttia äänistä. Hallitusneuvottelut kestivät yli puolitoista vuotta, ja ne loppuivat vasta joulukuussa 2011, kun kuningas Albert II nimitti Elio Di Rupon pääministeriksi. Belgia oli ennätyksellisen kauan ilman hallitusta.


title: Pellosniemen hallintopitäjä

text: Pellosniemen hallintopitäjä on Savossa sijainnut historiallinen hallintopitäjä. Siihen kuuluivat 1500-luvulla myöhemmät Anttolan ja Ristiinan kunnat sekä osia Hirvensalmesta, Mikkelistä, Mäntyharjusta ja Puumalasta.


title: Leo Paloheimo

text: Leo Paloheimo (22. tammikuuta 1901 Nurmes – 15. joulukuuta 1976 Helsinki) oli upseeri ja nuortenkirjailija. Tuotanto koostui viidestä nuortenkirjasta, jotka ilmestyivät vuosina 1947–1951.Lisäksi hän on kirjoittanut radiokuunnelman "Musta risti" (1950) ja näytelmän "Koivikkomäki" (1954).


title: Verojyvät

text: Verojyvät oli se osa maaveroa, joka veronosoituksen mukaan suoritettiin rukiina ja ohrina. Verojen suorittaminen viljana loppui, kun maaverot lakkautettiin Suomessa vuoden 1925 alusta alkaen. Ruotsissa annettiin 24. joulukuuta 1627 kuninkaallinen päätös ja selitys, jonka mukaan maaveron viljana suoritettavan osan tuli olla puoliksi ruista ja puoliksi ohraa. Säännöstä kuitenkin poikettiin joissakin osissa valtakuntaa. Jos kruunu vaati, oli verojyvät suoritettava luonnossa eli kuivattuna viljana. Samoin oli veronosoitukseen otettujen kaurojenkin laita. Jos kruunulla ei ollut viljan tarvetta, verojyvät maksettiin rahana verohinnan mukaan. Veronmaksajalla oli kuitenkin aina oikeus suorittaa verojyvät viljana. 22. heinäkuuta 1803 annettu kuninkaallinen asetus vahvisti menettelyn jatkumisen entisenlaisena. Keisarillinen julistus 12. marraskuuta 1847 sääti, että kruunun niin vaatiessa oli kaksi kolmasosaa verojyvistä suoritettava viljana ja yksi kolmasosa rahana keskiverohinnan mukaan. Jos verojyvien viljana suorittamista ei vaadittu, oli veronmaksajalla oikeus suorittaa koko vero rahana.


title: Morristownin ufohuijaus 2009

text: Morristownin ufohuijaus 2009 oli kahden amerikkalaisen tekemä ufohuijaus, jossa taivaalle päästettiin viisi heliumpalloa. Niihin oli kiinnitetty kiinalaiset lyhdyt. Tapahtuma raportoitiin tammikuussa 2009 ufona. Huijauksen tekijät, parikymppiset miehet, videoivat ”ufot” ja esimerkiksi ilmapallojen lähettämisen taivaalle Mpuurs Plausin ja Hanoverin rajalla olevasta metsästä.


title: Morristownin ufohuijaus 2009

text: Monet näkivät valot ja Hanoverin poliisi sai niiden takia seitsemän hätäpuhelua. Lentokenttää varoitettiin esineistä. Tapaus levisi nopeasti paikallisiin ja maanlaajuisin uutisiin. Uutisissa haastateltiin muun muassa lentäjä Paul Hurleytä. Muun muassa amerikkalaisen ufojärjestön MUFON:in mielestä tapaus oli aito. Huijauksen tekijät Joe Rudy ja Chris Russo paljastivat pilansa julkisuuteen aprillipäivänä 2009. Heidän mielestään huijaus näytti, miten helppoa ufohavaintoja on huijata.


title: Perinnöksiosto

text: Perinnöksiosto eli verolleosto oli mahdollisuus hankkia omistusoikeus kruununtilaan maksamalla määrätty tilan veroja vastaava rahasumma valtiolle. Menettely yleistyi 1700-luvulla ja lakkasi Suomessa 1960-luvulla, kun viimeisetkin kruununtilat oli muutettu perintötiloiksi. Perinnöksioston kohteen tuli olla vakaalla asukasoikeudella hallittu kruununtila. Tällaisia olivat tavalliset kruununtilat, kruununrusthollit, kruununuutistalot, ratsuvelvolliset säterit, verollepannut torpat ja ulkopalstat.


title: Perinnöksiosto

text: Ensimmäiset määräykset perinnöksiostosta annettiin Juhana III:n aikana kuninkaallisella patentilla vuonna 1582. Perinnöksiostoa säätelevä asetus annettiin 1723. Aluksi tiloja myytiin kenelle tahansa, vaikka enemmistö ostajista oli kruununtilaa viljeleviä talonpoikia. Vuodesta 1789 lähtien vain heillä oli perinnöksiosto-oikeus. Tähän sääntöön oli tosin joitakin poikkeuksia. Kruununtilojen muuttaminen perintötiloiksi oli nopeinta Länsi-Suomessa. Suomen autonomian ajan alkaessa perintömaata oli jokseenkin yhtä paljon kuin kruununmaata.


title: Perinnöksiosto

text: Kruununtilan asukkaan ostaessa tilan perinnöksi perillisilleen hän sai menettelystä viranomaisen antaman perintökirjan. Perinnöksiostoa koskeva anomus ja määrätyt kuulutusrahat jätettiin lääninhallitukseen tai paikkakunnan nimismiehelle, joka toimitti ne lääninhallitukseen. Siellä laskettiin tilan hinta ja kirjoitettiin perintökirja.


title: Perinnöksiosto

text: Tilan hinta saatiin vuodesta 1741 lähtien laskemalla yhteen kolmen viimeisen vuoden veroesineiden arvo keskiverohinnan mukaan. Vuonna 1849 annetulla julistuksella hinnaksi määrättiin veroparselien kolminkertainen arvo. Veroparselien arvona pidettiin ostohakemusta edeltävän vuoden keskiverohintaa. Keskiverohintojen määrääminen lakkautettiin lailla 1930 ja tilan hinnaksi tuli kolminkertainen vuoden 1930 keskiverohinta. Vuonna 1951 säädetyllä lailla muutettiin sekamuotoistilojen kruununluontoiset osat viran puolesta ja ilmaiseksi perintöluontoisiksi. Sekamuotoistila oli tila, jossa oli sekä perintö- että kruununluontoista maata.


title: Perinnöksiosto

text: Vuonna 1963 perinnöksiosto-oikeus koski enää hieman yli tuhatta kruununtilaa. Lopullisesti vanhat, vuosina 1723 ja 1789 annetut säädökset kruununtilojen perinnöksi myymistä kumottiin vasta vuonna 1995 samalla, kun viimeiset vielä voimassa olleet säätyjen erioikeudet lakkautettiin.


title: Enonvesi (Enonkoski)

text: Enonvesi eli Ala-Enonvesi on pääosin Enonkoskella sijaitseva, Saimaaseen kuuluva iso järvi Vuoksen päävesistössä Pyyveden ja Haukiveden välillä. Ylä-Enonvesi laskee järveen Enonkosken kautta. Enonveden pohjoisin osa on Koivuselkä-Ruokovesi, johon Kermajärven vedet laskevat.


title: Enonvesi (Enonkoski)

text: Enonvesi on sokkeloinen, koska saaria on paljon, ja monet järveen työntyvät niemetkin luovat kapeikkoja. Suurimpia saaria ovat Pyylinsaari (3152 ha, Suomen saarten suuruusjärjestyksessä sijalla 12), Vaajasalo (1220 ha, sijalla 39), Sorsasalo (891 ha, sijalla 63) ja Mäntysalo (750 ha, sijalla 78).


title: Enonvesi (Enonkoski)

text: Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Heinäveden–Enonveden alueella (04.22), jonka Heinäveden–Enonveden lähialueeseen (04.221) järvi kuuluu. Järven vedenpinnan korkeus on 196,7 metriä mpy.


title: Juurusvesi

text: Juurusvesi on Nilsiän reittiin kuuluva järvi, joka laskee Jännevirran ja Kotkatveden kautta Kallaveteen. Juurusvesi kuuluu Kallaveden kanssa samassa 82 metrin pinnantasossa olevien altaiden muodostamaan Iso-Kallaan.


title: Juurusvesi

text: Juurusveden pinta-ala on 138 km². Juurusvedeltä itään Akonvedelle ulottuvalla, samassa tasossa olevalla järvialueella on pinta-alaa 156,9 km². Saaria järvialueella on 444.


title: Juurusvesi

text: Vuonna 1978 sattui Rissalan lentoturma, jossa ilmavoimien lentokone putosi Juurusveteen heti lentoonlähdön jälkeen.


title: Onkivesi

text: Onkivesi on Vuoksen vesistön Iisalmen reittiin kuuluva järvi Lapinlahden ja Kuopion kaupunkiin liittyneen entisen Maaningan kunnan alueella Pohjois-Savossa. Sen pinta-ala on 113 km², ja pinnankorkeus 84,7 m merenpinnan yläpuolella. Onkivesi saa vetensä pohjoisesta Nerkoonjärvestä Nerohvirran ja Nerkoon kanavan kautta. Muut järveen laskevat vesistöt ovat pieniä, kuten järven eteläosaan virtaava Naarvanjoki. Onkivedestä vedet laskevat etelässä Viannankosken ja Ahkiolahden kanavan kautta Kallaveden tasossa olevaan Maaninkajärveen.


title: Onkivesi

text: Onkivesi on pohjois–eteläsuunnassa 28 km pitkä ja 2–8 km leveä, rantaviivaltaan hyvin rikkonainen järvi. Onkivettä pirstovat yli 200 saarta ja lukemattomat niemet ja lahdet, kuten Lapinlahti, Jynkänlahti, Leppälahti ja Onkilahdet. Saarista suurimpia ovat Myhkyrinsaari, Harkonsaari, Ulmansaari, Martikkalansaari ja Viitasaari. Järven osa-alueita ovat eteläiset Niskanselkä ja Karvaselkä, keskiosan varsinainen Onkivedenselkä sekä pohjoiset Paasiselkä ja Nerkoonselkä. Järven itärannalla sijaitsee Lapinlahden kirkonkylä. Järvi on hyvin matala, keskisyvyys on vain 3,17 m ja suurin mitattu syvyys 36,49 m. Kuten todettua, rantaviiva on hyvin mutkikas, ja sillä on pituutta 440 km.


title: Onkivesi

text: Onkiveden vedenlaatu on yleisen käyttökelpoisuusluokituksen mukaan välttävä, eteläisten Karvaselän ja Niskaselän osalta tyydyttävä. Onkiveden vesi on hyvin ruskeaa ja ravinnepitoisuudeltaan rehevää. Vesistön merkittävin kuormittaja on maatalous.


title: Cubiculum

text: Cubiculum (latinan sanasta "cubo" "maata, maata pöydän ääressä, aterioida") tarkoittaa roomalaisen yksityistalon makuuhuonetta. Tilan keskeinen funktio on nukkuminen, mikä merkitys sillä on yhä moderneissakin teksteissä. Myöhäisantiikissa sillä on lisäksi kuvaannollista merkitystä. Tila on yksityisyyttä tarjoava rauhallinen, pimeä ja suljettava tila. Siellä vastaanotettiin ystäviä ja hoidettiin yksityisasioita, ja pääsy sinne oli yleensä kutsusta.


title: Cubiculum

text: Huone oli tarkoitettu vapaille aikuisille. Palvelijoiden nukkumistiloista sanaa ei käytetty. Usein palvelijat nukkuivat cubiculumin ulkopuolella.


title: Pielavesi (järvi)

text: Pielavesi on Kymijoen vesistön Rautalammin reittiin kuuluva järvi Pielaveden kunnassa Pohjois-Savossa. Sen pinta-ala on 110 km², ja pinnankorkeus 102,3 m merenpinnan yläpuolella. Pielavesi saa vetensä Kymijoen vesistön latvajärvistä: luoteesta Koivujärvestä Koivujokea pitkin sekä koillisesta Lampaanjärvestä Lampaanjokea pitkin. Muut Pielaveteen laskevat vesistöt ovat pieniä. Pielaveden vedet puolestaan jatkavat matkaansa etelässä Säviänvirran kautta samassa tasossa sijaitsevaan Nilakkaan.


title: Pielavesi (järvi)

text: Luode–kaakkosuunnassa Pielavedellä on pituutta 22 km. Järvi on 4–7 km leveä, ja sitä luonnehtii runsas saarien määrä ja varsin rikkonainen rantaviiva (rantaviivan pituus 419 km). Järven yli 500 saaresta ylivoimaisesti suurin on Kirkkosaari; myös järven pohjoisosassa sijaitseva Salonsaari on maininnan arvoinen. Suurimmat selät ovat pohjoinen Hirvenselkä, keskiosan Jylhänselkä sekä Kirkkosaaren ja muiden saarien erottama eteläinen Murtoselkä. Pielaveden kirkonkylä sijaitsee järven kaakkoisrannalla. Järvi on tunnettu kookkaasta muikustaan.


title: Pielavesi (järvi)

text: Pielaveden vedenlaatu on yleiseltä käyttökelpoisuusluokitukseltaan erinomainen; Murtoselän, Sammalisenselän ja Penttilänlahden ympäristön osalta hyvä.


title: Hampurin sinfoniaorkesteri

text: Hampurin sinfoniaorkesteri () on vuonna 1957 perustettu saksalainen orkesteri. Se on yksi Hampurin kolmesta suurimmasta orkesterista ja Laeiszhallen nimikko-orkesteri.


title: Hampurin sinfoniaorkesteri

text: Kapellimestareita, joiden kanssa orkesteri on työskennellyt, ovat olleet muiden muassa Charles Mackerras, Christian Thielemann, Peter Ruzicka, Horst Stein, Ralf Weikert ja Sebastian Weigle. Solisteina orkesterin kanssa ovat olleet muiden muassa Christian Tetzlaff, Elisabeth Leonskaja, Andrej Hoteev, Frank Peter Zimmermann, Edita Gruberová, Plácido Domingo ja Grace Bumbry.


title: Ontojärvi

text: Ontojärvi eli Ontonen on järvi Sotkamon reitissä Kuhmon länsiosassa. Se saa vetensä idästä Lentuasta ja Lammasjärvestä sekä luoteesta Vieksinjoen reitiltä. Ontojärvi laskee Ontojokea länteen Isoon-Kiimaseen.


title: Pendentiivi

text: Pendentiivi on arkkitehtuurissa kolmiomainen ja kaareva holvin osa, joka liittää pyöreän tai monikulmaisen kupolin alla olevaan neliömäiseen tilaan. Pendentiivin rakenteellisena tehtävänä on ohjata kupolin paino neljään kulmaan, tukipilarien varaan. Pendentiivit ovat tunnusomaisia Bysantin arkkitehtuurille, ja ne ovat tyypillisiä myös renessanssin ja barokin aikana rakennetuissa kirkoissa.


title: Kolima

text: Kolima on järvi Viitasaaren reitissä Pihtiputaan ja Viitasaaren rajalla. Kolima on 30 kilometrin pituinen ja 5 kilometrin levyinen kauniin karu ja syvä järvi. Kolima on Kymijoen vesistön latvaosien suuri järvi. Se saa vetensä sekä pohjoisen Alvajärvestä että koillisen Kolkussa ja laskee etelään Kärnänjärveen, josta edelleen muiden pienten järvien kautta Keiteleeseen.


title: Kolima

text: Kolima on lievästi ruskeavetinen ja melko runsashumuksinen. Järvelle ovat tyypillisiä laajat ja syvät selkävedet, joita rikkovat harvat saaret ja karikot. Saaria on 185 ja niillä pinta-alaa yhteensä 5,3 km². Rannat ovat pääosin kivikkoa ja louhikkoa, mutta myös harjujaksoon liittyviä hiekkarantoja esiintyy. Alueen edustavimilla hiekkarannoilla Lylysaaressa on särkkämuodostumia. Rantojen kasvillisuus on niukkaa.


title: Kolima

text: Lähes puolet Kolimasta on suojeltu Natura 2000 -ohjelmassa. Suojelualue on kooltaan 47,7 km², josta maa-alueita 3,9 km².. Koliman rannat ovat monimuotoisia. Vallitsevien kivikko- ja louhikkorantojen ohella on myös hiekkarantoja. Alueen kallioperän kivilajikoostumus on vaihteleva. Länsi- ja lounaisosaa hallitsevat happamat syväkivet, mutta pohjoisessa ja idässä on liuskemuodostuma. Maaperä on moreenia. Järven syvin kohta on Honninniemen edustalla (66,31 m). Ranta on lähes luonnontilainen lukuun ottamatta pohjoisosaa, jossa on rehevöitymistä Pihtiputaan taajaman asutusjätevesien takia. Järveä ei säännöstellä, mutta laskuojassa on vanha Kärnänkosken voimalaitos.


title: Kolima

text: Kolima kuuluu ruokojärviin. Rantojen kasvillisuus on niukkaa, sillä rannat ovat avoimia, louhikkoisia ja kivikkoisia. Koliman saaret muodostavat pieniä ryhmiä laajalla selkävedellä. Saarten metsätyypit ovat vaihtelevia. Moreenisaarten sisäosat ovat lähinnä mustikkatyypin kankaita. Louhikoissa kasvillisuus on hyvin karua. Lylysaaren harjumaastossa metsät ovat puolukka- ja kanervatyypin kankaita. Suppalammet ovat eriasteisesti soistuneita. Lintulajistoa ovat mm. kuikka, kaakkuri, selkälokki, nuoli- ja tuulihaukka. Alueen länsiosaa sivuaa harjujakso. Natura-alueeseen kuuluu myös Pihtiputaan keskustan tuntumassa sijaitseva Putikonlahti. Lahti on vesikasvillisuuden ja vesilinnuston suojelualue.


title: Kalsiumbromidi

text: Kalsiumbromidi (CaBr) on kalsium- ja bromidi-ionien muodostama epäorgaaninen ioniyhdiste. Aineesta käytetään myös nimeä "kalsiumdibromidi". Ainetta käytetään lääketieteessä ja porausnesteenä sekä valokuvaustekniikassa. Kalsiumbromidi esiintyy usein kidevedellisenä heksahydraattina, CaBr·6H0 (CAS-numero 13477-28-6). Kalsiumdibromidi esiintyy myös dihydraattimuodossa CaBr·2H0 (CAS-numero 22208-73-7).


title: Kalsiumbromidi

text: Kalsiumbromidia valmistetaan kalsiumkarbonaatin ja vetybromidin välisellä reaktiolla.


title: Kalsiumbromidi

text: Kalsiumbromidia on mahdollista käyttää monien muiden bromidien tavoin epilepsian hoidossa. Muita käyttökohteita ovat porausnesteet, kuivausaineet, palamisenestoaineet, valokuvauksessa filmien ja valokuvauspapereiden kehittäminen ja säilöntäaineena elintarvikkeissa.


title: Kalsiumbromidi

text: Kalsiumbromidi ärsyttää hengitysteitä ja aiheuttaa hengitettynä yskää. Nieltynä aine aiheuttaa huonovointisuutta ja voi vaurioittaa hermostoa.


title: Lentua (järvi)

text: Lentua on karu erämaajärvi Sotkamon reitillä Kuhmossa. Se laskee Lentuankoskea etelään Lammasjärven Poroselkään. Lentua saa vetensä pohjoisesta Iivantiirasta, idästä Kalliojoesta sekä kaakosta Isojoesta ja Luulajanjoesta.


title: Lentua (järvi)

text: Suuri osa Lentuasta kuuluu vuonna 1990 perustettuun, 51 neliökilometrin laajuiseen Lentuan luonnonsuojelualueeseen. Lentua on yksi harvoista säännöstelemättömistä Kainuun suurista järvistä ja pääosin myös rakentamaton. Suuri osa järvialueesta kuuluu rauhoitettuun Ystävyyden puistoon, joka edustaa Kuhmon suurinta säännöstelemätöntä järveä ja sen karuhkoa, erämaisen kaltaista luontoa.


title: Lentua (järvi)

text: Alue on hyvä vesiretkeilykohde, onhan suojelualueesta yli 70 % vettä. Tervareitti-niminen veneilyreitti alkaa Lentiira-järveltä. Lentuaan laskevat vedet ovat humuspitoisia, mutta järven veden laatu on hyvä. Rannoilla yleisimpiä ovat kivikkoiset moreenirannat, yleisesti on myös kalliorantoja ja silokallioita. Kirjailija Veikko Huovisen kirjaan pohjautuva elokuva "Havukka-ahon ajattelija" on filmattu suurelta osin Lentualla.


title: Live! (more or less)

text: Live! (more or less) on brittiläisen Richard Thompsonin kolmas omalla nimellä julkaistu (tupla-)albumi vuodelta 1976. Levyn on julkaissut Island Records. C-kasetin tunnus oli ZCI-9421. Thompsonin lisäksi albumin toisena tuottajana on ollut John Wood.


title: Live! (more or less)

text: Kappaleet ovat Richard Thompsonin tekemiä, ellei toisin mainita. Kappaleiden numerointi viittaa tässä C-kasettiin. Sekä A- että B-puolen kappaleet 1-5 ovat vuodelta 1973 ja loput vuodelta 1976.


title: Live! (more or less)

text: A-puoliB-puoli


title: Malazgirtin maanjäristys

text: Malazgirtin maanjäristys oli Muşin maakunnassa sijaitsevaan Malazgirtin kaupunkiin 28. huhtikuuta 1903 iskenyt maanjäristys, joka tappoi 3 500 ja 20 000 kotieläintä sekä tuhosi yli 12 000 rakennusta. Pienempiä vahinkoja sattui Erzurumissa ja Bitlisissä. Jälkijäristys 6. elokuuta aiheutti lisää tuhoja.


title: Niinivesi

text: Niinivesi on Kymijoen vesistön Rautalammin reittiin kuuluva järvi Rautalammin, Vesannon ja Tervon kuntien alueella Pohjois-Savossa. Järven pinta-ala on 75 km², ja pinnankorkeus 97,9 m merenpinnan yläpuolella. Niinivesi saa vetensä lännestä Kiesimästä, joka laskee järveen Kerkonjokea pitkin. Myös itäpuolisen, samassa tasossa sijaitsevan Iisveden vedet virtaavat Niiniveteen Vaajavirran, Säynätsalmen ja Putaansalmen lävitse. Niinivesi laskee kaakossa Miekkaveteen Nokisenkosken kautta.


title: Niinivesi

text: Niinivesi on luode–kaakkosuuntainen (mannerjään kulkusuunnan mukainen), yli 35 km pitkä ja varsin kapea järvi. Sen pohjoinen osa, ns. "Pohjois-Niinivesi" on käytännössä hyvin pitkulainen lahti, jonka pituus on lähes 20 km ja leveys vain hieman yli kilometrin. Etelämmäs tultaessa järvi levenee varsinaiseksi Niiniveden seläksi. Saaria on eniten järven keskiosissa, suurimmat niistä ovat eteläinen Kotasaari ja keskiosan Papinsaari. Suurimpia järveen työntyviä niemiä ovat Västinniemi ja Kerkonniemi sekä Pohjois-Niiniveden Kuorniemi. Idässä laaja Saikarinniemi erottaa Niiniveden Iisvedestä. Rantaviivaa järvellä on 196 km.


title: Niinivesi

text: Niiniveden vedenlaatu on yleisen käyttökelpoisuusluokituksen mukaan erinomainen. Järvi on melko karu ja kirkasvetinen.


title: Muojärvi

text: Muojärvi on järvi Vienan Kemijoen valuma-alueeseen kuulvan Pistojoen valuma-alueesta muodostuvassa Pistojoen reitissä Kuusamossa. Siihen laskevat Kirpistö ja Kuusamojärvi. Muojärvi puolestaan laskee Joukamojärveen.


title: Muojärvi

text: Muojärven pituus on 14 km ja pinta-ala noin 55 km², mutta yhdessä Kirpistön kanssa ne muodostavat samassa pinnantasossa olevan 76 neliökilometrin järvialtaan.


title: Muojärvi

text: Muojärvi on bifurkaatiojärvi. Noin 5% sen vesistä virtaa Koutajoen vesistöön kuuluvan Kuusinkijoen vesireittiin.


title: Ruovesi (järvi)

text: Ruovesi on Pirkanmaalla Ruovedellä ja Mänttä-Vilppulassa sijaitseva järvi.


title: Ruovesi (järvi)

text: Ruovesi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Ruoveden lähialueeseen (35.331) ja Paloselän alueeseen (35.332) järvi kuuluu. Järven vedenpinnan korkeus on 96,1 metriä mpy.


title: Ruovesi (järvi)

text: Ruovesi on Suomen 63. suurin järvi. Jos tulkitaan Ruoveden, Vaskivesi–Visuveden, Palovesi–Jäminginselän ja Tarjanneveden järvialtaat yhdeksi suureksi Iso-Tarjannevedeksi, saadaan sen pinta-alaksi 210 neliökilometriä. Iso-Tarjannevesi olisi sillä pinta-alalla Suomen 18. suurin järvi.


title: Ruovesi (järvi)

text: Ruovesi on niemien, saarien ja lahtien rikkoma järvi, jonka järvenosilla on kansan suussa monia nimityksiä. Järvi mieletään kaksiosaiseksi järveksi, jonka läntistä osaa kutsutaan Ruovedeksi ja itäistä osaa Paloseläksi. Myös hallinnollisesti Ruovesi jaetaan Hanhonvuolteen kohdalta kahteen näitä nimiä käyttäviin jakoalueisiin. Tätä jakoa käytetään myös tässä artikkelissa.


title: Ruovesi (järvi)

text: Ruovesi on kokonaisuudessaan 23 kilometriä pitkä ja 13 kilometriä leveä . Järven pinta-ala on 6 616 hehtaaria eli 66,2 neliökilometriä, mikä jakaantuu Ruoveden ja Paloselän kesken vastaavasti 62 % ja 38 %. Sen rantaviivan kokonaispituus saaret mukaan lukien on 321 kilometriä. Saaria on yhteensä 242. Rantaviivain pituudet ja saarten lukumäärät jakautuvat molemmille järvenosille lähes tasan. Sen sijaan järvialtaiden yhteistilavuus on 446 miljoonaa kuutiometriä eli 0,44636 kuutiokilometriä. Siitä kuuluu Ruoveden järvenosalle 82 % ja Paloselälle vain 18 %, sillä Ruoveden keskisyvyys on vain kolmasosa Paloselän keskisyvyydestä.


title: Ruovesi (järvi)

text: Paloselän (järvinumero on 35.332.1.001) järvenosan pinta-ala on 2 482 hehtaaria eli 24,8 neliökilometriä. Se on 14 kilometriä pitkä ja 7,1 kilometriä leveä. Hanhonvuolteen itäpuolella aukeaa Majaselkä ja heti perään Paloselkä, jotka ovat järvenosan suurimmat järvenselät. Hongonniemi on 3,5 kilometriä pitkä niemi, johon Paloselkä päättyy. Paloselän kaakkoisosassa Hongonniemen rantoja seuraa etelään Ahveslahti, joka kapeasuisena lahtena muodostaa oman järvialueensa. Hongonniemen itäpuolella Paloselän järvenosa jatkuu Hongonselkänä, Aittoselkänä ja Soilunvuolteena. Järvenosa kapenee salmimaiseksi järvenosaksi, jonka päässä sijaitsee lopulta Huutoselkä. Täällä Vilppulassa Kuorevesi laskee Paloselkään Kirkkosalmen läpi. Soilunvuolteelta erkanee kaakkoon päin Sulusselkä eli Pynnösselkä, joka on kapeasuisen lahden laajentuma.


title: Ruovesi (järvi)

text: Paloselässä on laskettu olevan 128 saarta. Niiden yhteispinta-ala on 260 hehtaaria, mikä on noin 9,5 prosenttia järvenosan pinta-alasta. Saarista 18 on yli hehtaarin suuruisia, 94 yli aarin ja loput 16 ovat alle aarin kokoisia. Näistä ovat merkittäviä saaria seuraavat, joiden ilmoitettu pinta-ala on mitattu kartasta: Sotkansaari (52 ha), Lehtisaari (61 ha), Kasilansaari (80 ha) ja Iso Poukansaari (30 ha).


title: Ruovesi (järvi)

text: Järvi on luodattu ja siitä on julkaistu syvyyskartat. Järven tilavuus on 81 miljoonaa kuutiometriä eli 0,081 kuutiokilometriä. Sen keskisyvyys on 3,3 metriä ja suurin syvyys on 22,2 metriä. Järven rantaviivan pituus on 144 kilometriä, josta saarten rantaviivan yhteispituus on 47 kilometriä.


title: Ruovesi (järvi)

text: Ruoveden (järvinumero on 35.331.1.001) järvenosan pinta-ala on 4 135 hehtaaria eli 41,4 neliökilometriä. Se on 14 kilometriä pitkä ja 11 kilometriä leveä. Ruovesi on rakenteeltaan Paloselkää selkeämpi. Sen eteläisin järvenselkä on Pöytäselkä, joka alkaa Kautussa, missä järvi laskee Kautunvuolteen kautta Paloveden Ruhalanselkään. Paloselän itäosaa kutsutaan Väärinseläksi, jonka itäosat haarautuvat neljään lahteen. Lahdista Tallusselkä ja Enonlahti ovat suurimmat. Pöytäselän länsirannalla sijaitsee Ruoveden keskustaajama, jonka vierestä erottuu Pappilanlahti. Järvi kapenee pohjoisessa ja ahtautuu Karkausniemen ohitse Mustaselälle. Sen pohjoisrannat kuuluvat Salonsaarelle, jonka molemmilta puolilta Tarjannevesi laskee etelään. Salonsaaren länsipuolella sijaisee Syvinkisalmi ja itäpuolella Salonsalmi, mistä Tarjanteen vedet virtaavat. Mustaselän itäpuolella aukeaa heti ilman selkeää rajaa Sotkanselkä, joka on varsin saaristoinen järvenosa. Sotkansaaren itäpuolella oleva Koljonsaari on nykyään niemi, jonka pohjoispuolelle jäävä Ruokoselkä on lahti. Koljonsaaren eteläpuolelta sen sijaan pääsee vielä Hanhonvuolteelle, mistä alkaa Paloselän järvenosa.


title: Ruovesi (järvi)

text: Ruoveden järvenosassa on laskettu olevan 114 saarta. Niiden yhteispinta-ala on 173 hehtaaria, mikä on noin 4,0 prosenttia järvenosan kokonaispinta-alasta. Saarista 16 on yli hehtaarin suuruisia, 93 yli aarin ja loput 5 ovat alle aarin kokoisia. Näistä saarista sijaitsevat Ruoveden edustalla Haapasaari (9 hehtaaria), Siltasaari (24 ha), Ulonsaari (16 ha) ja Kuurinsaari (6 ha). Näiden pinta-alat on mitattu kartasta.


title: Ruovesi (järvi)

text: Ruoveden järvenosa on luodattu ja siitä on julkaistu syvyyskartat. Järven tilavuus on 365 miljoonaa kuutiometriä eli 0,365 kuutiokilometriä. Sen keskisyvyys on 8,8 metriä ja suurin syvyys on 46,6 metriä.Järven rantaviivan pituus on 177 kilometriä, josta saarten rantaviivan yhteispituus on 37 kilometriä.


title: Ruovesi (järvi)

text: Järven vastakkaisilla rannoilla sijaitsee kaksi suurempaa asutuskeskusta. Ruoveden kirkonkylä sijaitsee Pöytäselän länsirannalla Pappilanlahden eteläpuolella. Paloselän Huutoselän länsipuolella sijaitsee Vilppula, joka on Mäntän kaksoiskaupunki. Asutus järven ympärillä on lähinnä haja-asutusta, joskin muutama kylä tai kulmakunta sijaitsee rannan tuntumassa. Sellaisia ovat esimerkiksi Pynnöskylä ja Tyynysniemi Mänttä-Vilppulan puolella, Tuurakylä ja Tammikoski kuntarajan molemmilla puolilla, sekä Hanho, Rantakylä, Tuuhoskylä, Korpula, Pappilankulma, Kauttu ja Ruhala Ruoveden kunnan puolella.


title: Ruovesi (järvi)

text: Järven vedenkorkeutta on tallennettu Suomen Ympäristökeskuksen rekistereihin vuosilta 1883–1992. Veden keskikorkeudeksi tulee niistä laskien 96,09 metriä mpy (N60) ja vedenpinnan vuotuisen vaihtelun keskiarvo on 1,02 metriä. Järven vedenpinnan ylin korkeus on ollut 98,37 metriä (N60), joka on mitattu kesäkuussa 1899, ja alin korkeus 95,31 metriä, joka mitattiin maaliskuussa 1942. Rekisterin mukaan suurin äärivaihtelu on ollut 3,06 metriä. Järven keskivirtaama (MQ) on valuma-alueen pinta-alan ja sademäärätietojen avulla laskettu olevan noin 53 kuutiometriä sekunnissa.


title: Ruovesi (järvi)

text: Järvi sijaitsee vesireittien risteyskohdassa, sillä pohjoisesta siihen laskee Tarjannevesi (35.41, 5 487 ha), jonka kautta virtaa 5 769 neliökilometrin valuma-alueen vedet, ja idästä siihen laskee Kuoreveden (2 380 ha) kautta Keuruun reitin (35.61) 2 028 neliökilometrin suuruisen valuma-alueen vedet. Ne laskevat Kotaselältä Vilppulankosken ja Kirkkosalmen kautta Huutoselälle. Paloveden alueelle laskevat vielä pohjoisesta Elänteen valuma-alueen (35.37) ja Ajosjärven valuma-alueen (35.335) vedet, etelästä Salojärven valuma-alueen (35.337) ja Tuhrusojan valuma-alueen (35.338) vedet. Ruoveden länsirantaan laskevat Ruojärven valuma-alueen (35.334) ja Mato-ojan valuma-alueen (35.333) vedet, ja lopuksi itärantaan vielä Enonjoen valuma-alueen (35.339) vedet.


title: Ruovesi (järvi)

text: Ruoveden lähialueella (35.331) sijaitsee alle 10 yli hehtaarin kokoista järveä tai lampea, jotka laskevat suoraan järveen. Niistä huomattavimpia ovat Ruoveden itärantaan laskevista Yläinen Talluslammi (5 ha) ja Alainen Talluslammi (17 ha), jotka laskevat Tallusselkään, Rynkäjärvi (2 ha) ja Vääräjärvi (3 ha), jotka laskevat Enonlahdessa Kotalahteen, Hirvijärvi (6 ha) ja Tervalammi, jotka laskevat Väärinselkään, ja Korpulanlammi (3 ha), joka laskee Korpulanlahteen. Ruoveden länsirantaan laskee Iso Kiimajärvi (5 ha). Paloselän lähialueella sijaitsee yli 13 järveä tai lampea. Niistä huomattavimmat ovat etelärantaan laskevat Iso Pirttijärvi (19 ha) ja Vähä Pirttijärvi (7 ha), joilla on yhteinen laskuoja, Ahvenlammi (5 ha), joka laskee Ahveslahteen, ja vielä Kivistönlammi (2 ha), Pitkonlammi (2 ha) ja Päijänteenlammi (2 ha), jotka laskevat Huutoselkään ja Kirkkosalmeen. Paloselän pohjoisrantaan laskevat suoraan Vähä Kangasjärvi (14 ha), joka laskee myös Kirkkosalmeen, Kasilanjärvi (45 ha), joka laskee Hongonselkään, Särkilammi (4 ha), Liinolammi (1 ha), Mertoslammi (3 ha) ja Masonlammi (4 ha), joka laskee Paloselän Tyynysselkään, Koivujärvi (25 ha), joka laskee Paloselkään.


title: Ruovesi (järvi)

text: Ruovesi laskee etelään Paloveden Jäminkiselkään (4 272 ha) Kautunvuolteen ja osittain Kautun kanavan läpi. Järvien vedenpintojen korkeuksien välille on karttoihin merkitty vain 10 senttimetrin korkeusero.


title: Rikkavesi

text: Rikkavesi on järvi Savon ja Karjalan rajamailla. Se laskee Ohtaansalmen kautta Juojärveen.


title: Rikkavesi

text: 1400-luvun asiakirjoissa Rikkaveden kirjoitusasu oli "Rikkajärfui". Vuonna 1799 Rikkavesi mainitaan nykyisessä muodossaan.


title: Rikkavesi

text: Alueella on useita Rikka-alkuisia paikannimiä: järven eteläpäässä on "Rikkaranta". Se on kylä, joka kuuluu Outokummun kaupunkiin. Rikkarannassa on "Rikkalampi", josta laskee lyhyt "Rikkajoki" Rikkaveteen. Järven pohjoispäässä on suurikokoinen "Rikkalahti". Se esiintyy myös kylännimenä ("Rickalax", 1735) samalla suunnalla.


title: Rikkavesi

text: Rikka-alkuiset luontonimet ovat tyypillisiä Pohjois-Savossa. "Rikka" merkitsee roskaa tai kariketta. Vesistönimissä se voi tarkoittaa kaislikkoa tai muuta vesikasvillisuutta.


title: Rikkavesi

text: Saimaan ja Rikkaveden välillä on laivaväylä, joka kulkee Juojärven kautta. Rikkavedellä on useita retki- ja käyntisatamia. Rikkavedeltä laivaväylä jatkuu pohjoiseen Kaavinjärvelle.


title: Rikkavesi

text: Luikonlahden käyntisatama sijaitsee Rikkaveden pohjoisosassa Luikonlahden pohjukassa lahden länsirannalla. Tuloväylä Luikonlahteen on 1,8 metriä. Laiturin lähellä on varattavissa Luikonpaja-huoltorakennus, jossa on keittiö, suihku, wc ja kokoushuone. Luikonlahden kyläkeskuksessa on huoltoasema noin 500 m satamasta länteen. Suojaisessa paikassa oleva käyntisatama soveltuu sekä tilapäiseen oleskeluun että yöpymiseen.


title: Rikkavesi

text: Kaavinkosken retkisatama sijaitsee Kaavinkosken Tuusniemen puoleisella rannalla. Tuloväylän syvyys on 1,5 metriä. Satamassa on laiturin lisäksi mm. poijupaikkoja, veneenlaskupaikka, uimaranta, kota, jätepiste, käymälä ja pysäköintipaikka autoille. Kaavinkosken satama soveltuu sekä tilapäiseen oleskeluun että yöpymiseen.


title: Rikkavesi

text: Ohtaansalmen vieraslaituri sijaitsee Rikkaveden ja Juojärven välisessä salmessa Tuusniemellä.


title: Rikkavesi

text: Rikkavedelle saapuva voi laskea veneesä vesille edellä mainittujen paikkojen lisäksi Kaavin ja Tuusniemen venesatamissa sekä Kylänlahdessa, Pitkälahdessa, Pöytälahdessa ja Juurikkasalmessa.


title: Rikkavesi

text: Rikkavesi kuuluu Kaavi-Juojärven yhteislupa-alueeseen. Siihen kuuluvat myös muut alueen lähijärvet: Juojärvi, Kaavinjärvi sekä Pohjois-Karjalan puolella Outokummun alueen pienvedet.


title: Rikkavesi

text: Kalastusmenetelmiä Rikkavedellä ovat onkiminen, pilkintä, uistelu, heittokalastus, verkkokalastus sekä katiskakalastus. Rikkavedellä istukaslajina on kuha. Luontainen saalislaji on hauki. Myös järvitaimen, nieriä ja harjus kuuluvat alueen kalalajistoon.


title: Rikkavesi

text: Rikkavesi on likimain samassa tasossa Juojärven ja Kaavinjärven kanssa. Niitä säännöstellään Palokin voimalaitoksella. Säännöstely aloitettiin vuonna 1965. Säännöstelyn luvanhaltija on Pohjois-Karjalan sähkö Oy. Luvan mukainen säännöstelyväli on 0,65 m.


title: Rikkavesi

text: Ekologisesti Rikkavesi on erinomaisessa tilassa lukuun ottamatta sitä, että Palokin voimala muodostaa vaelluskaloille nousuesteen. Vesi on keskiruskeaa.


title: Rikkavesi

text: Rikkavesi oli osa vuonna 1595 solmittua Ruotsin ja Venäjän välistä Täyssinän rauhan rajalinjaa. Täyssinän rauhan rajamerkit ovat yhä nähtävissä rantakalliossa Tuusniemen Ohtaansalmessa, jossa Rikkavesi laskee Juojärveen.


title: Rikkavesi

text: Rikkaveden pohjoispuolella olevan Kaavinjärven pohjoispäässä Täyssinän rauhan rajamerkit on puolestaan hakattu mannerjään paikalleen kuljettamaan kiillegneissilohkareeseen.


title: Rikkavesi

text: Rajakivillä on suuri historiallinen arvo, sillä ne ovat olleet Suomen itärajan merkkinä vuosina 1595 - 1617.


title: Tees

text: Tees on Koillis-Englannissa virtaava joki, jonka pituus on lähes 140 kilometriä ja valuma-alue yli 1 830 neliökilometriä. Se saa alkunsa Penniineiltä ja muodostaa yläjuoksullaan useita vesiputouksia, joista kuuluisin on nimeltään High Force. Tämän jälkeen joki mutkittelee kohti itää alavien maiden halki ja ohittaa useita pieniä maalaiskaupunkeja. Pian Darlingtonin jälkeen se kääntyy koilliseen, kiertää Stockton-on-Teesin kaupungin ja laskee lopulta Middlesbrough’n kohdalla Pohjanmereen.


title: Tees

text: Englantilaisen kansantaruston mukaan Teesjoessa elää Peg Powler -niminen ruma, vanha akka, jolla on vihreä iho, pitkä tukka ja terävät hampaat. Kerrotaan, että hän voi kiskoa varomattoman rannallaolijan nilkoista virtaan ja hukuttaa tämän.


title: Anna-Liisa (tango)

text:
Anna-Liisa on Toivo Kärjen säveltämä ja
Kerttu Mustosen sanoittama tangolaulu, jonka on alun perin äänittänyt Toivo Kärjen johtama Electro-orkesteri laulusolistinaan Henry Theel 14. marraskuuta 1947.


title: Hannah Montana (1. tuotantokausi)

text: Televisiosarjan Hannah Montana ensimmäinen tuotantokausi nähtiin Disney Channel -kanavalla 24. maaliskuuta 2006 - 30. maaliskuuta 2007 välisenä aikana ja se sisälsi 26 jaksoa. Suomessa sarjaa nähtiin MTV3 -kanavalla lauantai-aamuisin. MTV3 aloitti sarjan esittämisen 6. syyskuuta 2008 ja näytti ensimmäisen tuotantokauden viimeisen jakson 14. maaliskuuta 2009.


title: Hannah Montana (1. tuotantokausi)

text: Ensimmäinen tuotantokausi kertoo viiden päänäyttelijän elämästä ja Miley Stewartin tilannetta, jossa hän elää kaksoiselämää; Täysin normaalia koulutyttöä nimeltä Miley Stewart ja kuuluisaa pop-laulajaa nimeltä Hannah Montana.


title: Hannah Montana (1. tuotantokausi)

text: Tuotantokauden soundtrack julkaistiin 24. lokakuuta 2006, ja se kantaa nimeä "Hannah Montana". Tuotantokausi itse julkaistiin DVD:nä neljän levyn settinä 18. marraskuuta 2008 ja siitä vastasi Disney DVD.


title: Hannah Montana (1. tuotantokausi)

text: Sarjan viisi päätähteä — Miley Cyrus, Emily Osment, Mitchel Musso, Jason Earles ja Billy Ray Cyrus — esiintyvät kaikki ensimmäisen tuotantokauden jaksoissa.


title: Hannah Montana (1. tuotantokausi)

text: Toistuva rooleja ovat Shanica Knowles (Amber Addison), Anna Maria Perez de Taglé (Ashley Dewitt), Greg Baker (Francis Corelli), Morgan York (Sarah), Cody Linley (Leslie "Jake" Ryan), Romi Dames (Traci Van Horn), Dolly Parton (Dolly-täti), Vicki Lawrence (Mamaw Ruthie), Frances Callier (Roxy) ja Moises Arias (Rico).


title: Hannah Montana (1. tuotantokausi)

text: Vierailevia tähtiä ovat Corbin Bleu (Johnny Collins), Paul Vogt (Dontzig), Matt Winston (Fermine), Andre Kinney (Cooper), Lindsey Stodart, Rae'Ven Larrymore Kelly, Daniel Samonas, Alison Brie, Patrick Kerr, Shenika Williams, Cooper Thornton, Rich Pierrelouis, Greg Baker, Ashley Tisdale (Maddie Fitzpatrick), Richard Portnow, Lisa Arch (Liza, valokuvaaja), Gwendoline Yeo ja Selena Gomez (Mikayla).


title: Hannah Montana (1. tuotantokausi)

text: Muita tämän kauden näyttelijöitä ovat Derek Basco, Kyle Kaplan, Creagen Dow, Jack Taylor, Blake Berris, Frances Bay, Christian Serratos, Ryan Newman, Summer Bishil, Kunal Sharma, Cutter Garcia, Helen Duffy, Jeff Mallare, Betsy Kelso, Noah Cyrus, Gena DeVivo, Destiny Edmond, Jay Brian Winnick, Dollar Tan, Jason Thornton, Gary Pease, Marius Mazmanian ja Alec Leddand.


title: Hannah Montana (1. tuotantokausi)

text: Hannah Montanan julkaisi 24. lokakuuta 2006 Walt Disney Records. Albumin ensimmäiset kahdeksan kappaletta on laulanut hahmo Hannah Montana, jota näyttelee Miley Cyrus. Albumilla on myös neljä kappaletta muilta artisteilta ja toinen ääniraita. Ääniraita oli kahdeksan parhaan myyvän albumin joukossa vuonna 2006 Yhdysvalloissa, jolloin albumia myytiin melkein 2 miljoonaa kappaletta. Albumia on yhteensä myyty 3,2 miljoonaa kappaletta Yhdysvalloissa ja 4 miljoonaa maailmanlaajuisesti. Albumi nousi 1. sijalle Yhdysvaltojen Billboard 200 -listalla. Kahdeksan kappaletta on noussut Billboard Hot 100 -listalle, mukaan lukien kappaleet "The Best of Both Worlds", "Who Said" ja "If We Were a Movie".


title: Hannah Montana (1. tuotantokausi)

text: "Pääartikkeli: Luettelo televisiosarjan Hannah Montana jaksoista"


title: Kynsivesi

text: Kynsivesi (Kynsivesi-Leivonvesi, SYKE:n järvinumero 14.352.1.001) on Rautalammin reitin eteläisin järvi. Se sijaitsee Hankasalmen, Konneveden ja Laukaan kuntien alueilla. Kynsivesi on salmien ja Kaivannonkanavan kautta yhteydessä samassa tasossa olevaan Leivonveteen, joka laskee Simunankosken kautta länteen Kuusveteen.


title: Kynsivesi

text: Kynsivesi on kirkasvetinen ja vähähumuksinen. Pohjoisosa on laatuluokaltaan hyvä ja eteläosa erinomainen.


title: Circle in the Square

text: Circle in the Square on New Yorkissa Manhattanin 50. kadulla sijaitseva Broadway-teatteri.


title: Circle in the Square

text: Alkuperäisen Circle in the Square -teatterin perustivat Paul Libin, Theodore Mann ja José Quintero vuonna 1951, ja se sijaitsi Greenwich Villagen 5. Sheridan Squarella. Alkuperäisellä Circle in the Squarella ei ollut teatterilisenssiä, mutta Quintero sai hankittua sille kabareelisenssin; tuotantohenkilökunta ja toimettomat näyttelijät palvelivat tarjoilijoina, jos joku vaati saada ruokaa tai juomaa. Vuonna 1960 teatteri muutti Bleecker Streetille Greenwich Villageen. Teatterin ensiesitys Broadwaylla oli "Mourning Becomes Electra", ja se esitettiin 15. marraskuuta 1972.


title: Circle in the Square

text: Teatteri sijaitsee katutason alla. Sen pienehkössä auditoriossa on 650 istumaa. Rakennuksessa toimii myös Circle in the Square -teatterikoulu, joka tarjoaa kaksi kahden vuoden pituista harjoitusohjelmaa sekä näyttelemiselle että musikaaliteatterille.


title: Suontienselkä

text: Suontienselkä (Suonteenselkä, Suontee) on järvi Rautalammin reitissä Suonenjoen kaupungissa. Pohjoispäästään järvi laskee Suonenjokea pitkin Iisveteen. Suontienselkä katsotaan järvien luokittelussa Paasveden kanssa samaksi järveksi Suontienselkä - Paasvesi (järvinumero 14.782.1.001).


title: Suontienselkä

text: Kirkasvetisen järven pinta-ala on 58 km² ja sen syvin kohta on noin 73 metriä. Vedenlaadultaan Suontee luokitellaan erinomaiseksi.


title: Määriläiset

text: Määriläiset ovat länsislaavilainen kansa, joista valtaosa asuu Tšekkiin kuuluvalla Määrin alueella. Vuoden 2011 väestönlaskennan mukaan Tšekissä asui 630 897 määriläistä, kun vielä vuoden 1991 väestönlaskennan mukaan heitä oli 1 363 000. Valtaosa on muutanut kansallisuudekseen ”tšekki”. Määriläisen kulttuurin keskuksena on pidetty Määrin pääkaupunkia Brnoa.


title: Määriläiset

text: Määriläiset mainitaan kansana ensimmäisen kerran vuonna 822 kirjoitetuissa annaaleissa. Nimensä he saivat Moravajoesta. Yleisempää vielä tuohon aikaan oli kuitenkin viitata Määrin alueen asukkaisiin nimityksellä "sloveenit". Määriläiset yhdistivät Määrin, Böömin, Silesian, Etelä-Puolan ja Pohjois-Unkarin Suur-Määriksi kutsutuksi valtakunnaksi. Valtakunnan uskonnoksi tuli 800-luvulla katolilaisuus. Unkarilaiset tuhosivat Suur-Määrin 900-luvun alussa, ja saksalaiset ajoivat heidät pois. Sen jälkeen aluetta hallitsivat Böömin kuningaskunta ja Habsburgit. Määrissä hallitseva yläluokka puhui saksaa ja kaupunkien asukkaat olivat pääasiassa saksalaisia. Maaseutu oli puolestaan slaavilaisten asuttama.


title: Määriläiset

text: 1800-luvulla syntyi kansallistunteen kasvun myötä ajatus määriläisistä ja tšekeistä yhtenä kansana. Tšekkoslovakian itsenäistyttyä poliitisesti hallitsevaksi luokaksi nousivat tšekit. Määrissä oli edelleen saksalainen yläluokka. Määristä ja Tšekin Silesiasta tehtiin omat hallinnolliset alueensa. Vuonna 1938 natsi-Saksa miehitti Tšekin ja Slovakia julistautui itsenäiseksi. Määrin alue selvisi toisesta maailmansodasta muuhun Eurooppaan verrattuna vähillä aineellisilla vahingoilla. Kommunistihallinnon aikaan määriläiset eivät kannattaneet yhtä radikaaleja uudistuksia kuin tšekit, vaan olisivat tyytyneet kansallisiin uudistuksiin koko järjestelmän uudistamisen sijasta. 1980-luvun lopulla Määrissä nousi alueen itsehallintoa ja jopa itsenäisyyttä vaativia poliitisia liikkeitä. 1990-luvun puolivälissä Brnossa ja muissa suurissa Määrin kaupungeissa oli massamielenosoituksia, mutta liikehdintä rauhoittui myöhemmin.


title: Kiteenjoki

text: Kiteenjoki on Kiteellä Pohjois-Karjalassa Jänisjoen vesistössä sijaitseva joki, se alkaa Kiteen ja Tohmajärven rajalta. Kiteenjoen vesi laskee Laatokkaan Sortavalan lähistöllä. Jokeen yhtyy oikealta Tohmajoki aivan joen alajuoksulla.


title: Kiteenjoki

text: Joen kokonaispituus on 85 km, josta 40 km Suomen puolella.


title: Isomünsterinseisoja

text: Isomünsterinseisoja on Saksasta peräisin oleva koirarotu. Se kuuluu saksalaisiin pitkäkarvaisiin seisoviin lintukoiriin, aivan kuten pienimünsterinseisoja ja pitkäkarvainen saksanseisoja.


title: Isomünsterinseisoja

text: Isomünsterinseisoja on monipuolinen seisova metsästyskoira, ja rotua käytetään pienriistan metsästyksessä seisovana kanakoirana, riistan noutajana sekä haavakkoeläinten jäljittäjänä. Rotu sopii metsästäjälle kanalinnustustukseen, kyyhkypassiin, sorsastukseen, pienpetojen pyyntiin ja taitava koira soveltuu myös jänispyyntiin.


title: Isomünsterinseisoja

text: Luonteeltaan isomünsterinseisoja on eloisa olematta hermostunut. Se on helposti ohjattava, älykäs ja sosiaalinen.


title: Rasvanki

text: Rasvanki on järvenselkä samassa tasossa olevien Iisveden ja Virmasveden yhteydessä Tervossa Pohjois-Savossa.


title: Rasvanki

text: Rasvangista Iisveteen johtavat Pulkkilansalmi ja Airosalmi Pulkkilansaaren molemmin puolin. Virmasveteen johtavat Siltasalmi ja Linnonsalmi Linnonsaaren sivuitse.


title: Rasvanki

text: Rasvangin pinta-ala on 32 km² ja siihen laskee Nilakka luoteesta.


title: Claes-Göran Hederström

text: Claes-Göran Hederström (s. 20. lokakuuta 1945 Danderyd, Ruotsi) on ruotsalainen laulaja. Hän edusti Ruotsia vuoden 1968 Eurovision laulukilpailussa kappaleella ”Det börjar verka kärlek, banne mej” ja sijoittui kilpailussa viidenneksi. Televisiodebyyttinsä Hederström teki Ruotsin televisiossa 1967.


title: Claes-Göran Hederström

text: Hederström levytti vuonna 1967 Nina Lizellin kanssa kappaleen "Flickan i fönstret mitt emot".


title: Humber

text: Humber on Englannin itärannikolla sijaitseva estuaari, jonka pituus on lähes 60 kilometriä ja valuma-alue noin 24 000 neliökilometriä. Se saa vetensä Trent- ja Ousejoista, jotka laskevat sen perukkaan Faxfleetin kylän lähistöllä. Estuaari on yläjuoksullaan noin 1,5 kilometriä leveä, mutta levenee vähitellen, kunnes laskee Pohjanmereen noin yhdeksän kilometrin levyisenä. Humber virtaa pääosin alavien maiden halki ja sen rannoilla sijaitsee useita merkittäviä satamakaupunkeja, kuten Hull, ja Iso-Britannian suurin kauppasatama Grimsbyn ja Imminghamin satama.


title: Virmasvesi (Karttula)

text: Virmasvesi eli Virmas on Iisveteen yhteydessä oleva järvenselkä Kuopion ja Suonenjoen kaupunkien sekä Tervon kunnan alueella Pohjois-Savossa.


title: Virmasvesi (Karttula)

text: Virmasvedestä Iisveteen johtaa kapea Lietesalmi Käpysaaren eteläpuolitse. Rasvankiin johtaa kaksi salmea, Siltasalmi ja Linnonsalmi Linnonsaaren molemmin puolin.


title: Virmasvesi (Karttula)

text: Virmasveden pinta-ala on 62 neliökilometriä.


title: Pohjois-Virmas–Etelä-Virmas

text: Pohjois-Virmas–Etelä-Virmas eli Virmasvesi (SYKE:n järvinumero 04.255.1.002) on järvi Pieksämäellä Etelä-Savossa. Salmi jakaa järven kahteen osaan, Pohjois- ja Etelä-Virmakseen. Pohjois-Virmas laskee Virmasjokea Längelmäenjärveen. Etelä-Virmas ulottuu hiukan myös Joroisten kunnan puolelle.


title: Pohjois-Virmas–Etelä-Virmas

text: Pohjois-Virmas on melko kirkasvetinen ja ruskea, tyypiltään keskihumuksinen ja lievästi rehevä. Etelä-Virmas on ajoittain samea ja hyvinkin ruskea, tyypiltään runsashumuksinen ja rehevä.


title: Nappy Boy Entertainment

text: Nappy Boy Entertainment on yhdysvaltalainen levy-yhtiö. Sen artisteihin kuuluvat T-Pain, Tay Dizm, Travis McCoy, Sophia Fresh ja Young Ca$h.


title: Hannah Montana (2. tuotantokausi)

text: Televisiosarjan Hannah Montana toinen tuotantokausi nähtiin Disney Channel -kanavalla 23. huhtikuuta 2007 - 3. elokuuta 2008 välisenä aikana ja se sisälsi 26 jaksoa. Suomessa sarjaa nähtiin MTV3 -kanavalla lauantai-aamuisin. MTV3 aloitti tuotantokauden esittämisen 21. maaliskuuta 2009 ja näytti toisen tuotantokauden viimeisen jakson 26. joulukuuta 2009.


title: Hannah Montana (2. tuotantokausi)

text: Toisen tuotantokauden aikana Lillyn ja Mileyn välillä nähdään enemmän riitoja, mutta Miley ja Oliver lähestyvät ystävinä.


title: Hannah Montana (2. tuotantokausi)

text: Tuotantokauden soundtrack julkaistiin 23. kesäkuuta 2007, ja se kantaa nimeä "".


title: Hannah Montana (2. tuotantokausi)

text: Moises Arias nousee toisella tuotantokaudella isompaan rooliin, toistuvien roolien listoille. Larry David esiintyy vierailevana tähtenä jaksossa "Kuhertelua ja kinastelua" yhdessä tyttäriensä kanssa. Davidin tyttäret ovat sarjan suuria faneja. Tämän jälkeen myös Heather Locklear vieraili sarjassa yhdessä lastensa kanssa. Camryn Manheim ja Brooke Shields ovat vierailleet myös sarjassa, koska hidän lapsensa pitävät sarjasta. John D'Aquino ja Madison Pettis sarjasta "Coryn koukerot" vierailevat myös sarjassa. Dwayne "The Rock" Johnson vierailee jaksossa "Paparazzeilua".


title: Hannah Montana (2. tuotantokausi)

text: "Pop-prinsessat kilpasilla" sisältää kappaleen "Ready, Set, Don't Go", jonka esittää Billy Ray Cyrus. Kappaleen sanoitukset kertovat hänen tunteistaan, kun Miley muutti Los Angelesiin tähdittääkseen sarjaa "Hannah Montana". Samainen jakso sisältää kappaleen "If Cupid Had a Heart", jonka esittää Julie Griffin. Sarjan soundtrack kantaa nimeä "" josta toinen levy on toisen tuotantokauden soundtrack ja toinen levy on Miley Cyruksen debyyttialbumi. Se julkaistiin 23. kesäkuuta 2007.


title: Hannah Montana (2. tuotantokausi)

text: "Pääartikkeli: Luettelo televisiosarjan Hannah Montana jaksoista"


title: Salomaa

text: Salomaa voi tarkoittaa seuraavia:


title: Saukkonen

text: Saukkonen on suomalainen sukunimi, joka on muun muassa seuraavilla henkilöillä:


title: MorphOS

text: MorphOS on osittain kaupallinen käyttöjärjestelmä PowerPC-pohjaisille tietokoneille. Se on sekoitus suljettua ja avointa lähdekoodia ja on API-yhteensopiva Amiga-tietokoneille vuonna 1994 julkaistun AmigaOS 3.1:n kanssa. MorphOS:n tarkoitus on tarjota mahdollisimman nykyaikainen järjestelmä, jossa esikuvan vanhentuneita ominaisuuksia on uudistettu ja puutteita korjattu. MorphOS:n 1-sarjan versiot olivat ilmaisia, mutta 2.0-versiosta lähtien käyttöjärjestelmän pidempiaikainen käyttö on vaatinut maksullisen rekisteröinnin.


title: MorphOS

text: MorphOS on saatavilla vain PowerPC-laitearkkitehtuurille, kuten Efika- sekä Pegasos-tietokoneille ja Applen PPC-pohjaisille Mac mini-, eMac- ja Power Mac -tietokoneille. Sen lisäksi MorphOS on ollut saatavilla myös Amiga-tietokoneille, joissa on PowerPC-kiihdytin.


title: MorphOS

text: MorphOS:lla on paljon yhteyksiä täysin avoimeen AROS-käyttöjärjestelmään, joka on toinen AmigaOS-perheen kolmesta haarasta. MorphOS käyttää osin AROS-lähdekoodia ja AROS on puolestaan saanut käyttöönsä MorphOS:n kehittäjien tekemiä parannuksia. MorphOS:n työpöytäohjelmisto on julkaistu GNU GPL -lisenssillä kaikkien kehittäjien käyttöön, joskaan yritykset siirtää työpöytä muihin vastaaviin käyttöjärjestelmiin eivät ole edistyneet.


title: Dead Rising 2

text: Dead Rising 2 on Capcomin kehittämä ja julkaisema jatko-osa vuonna 2006 ilmestyneelle "Dead Rising" -selviytymiskauhupelille. Pelin tarina sijoittuu viisi vuotta edellisen pelin tapahtumien jälkeen. Tapahtumapaikka on fiktiivinen Fortune City, jonka esikuvana toimi Las Vegas.


title: Dead Rising 2

text: Esineiden yhdistely aseiksi sai kehuja arvosteluissa.


title: Hannah Montana (3. tuotantokausi)

text: Televisiosarjan Hannah Montana kolmas tuotantokausi nähtiin Disney Channel -kanavalla 2. marraskuuta 2008 - 14. maaliskuuta 2010 välisenä aikana ja se sisälsi 30 jaksoa. Suomessa tuotantokauden esitys alkoi 4. syyskuuta 2010.


title: Hannah Montana (3. tuotantokausi)

text: Kolmannen tuotantokauden aikana keskitytään roolihahmojen aikuistumiseen enemmän kuin muiden tuotantokausien aikana. Jaksosta ”What I Don’t Like about You” lähtien Lilly ja Oliver seurustelevat.


title: Hannah Montana (3. tuotantokausi)

text: Tuotantokauden ääniraita, "Hannah Montana 3", julkaistiin 3. heinäkuuta 2009.


title: Hannah Montana (3. tuotantokausi)

text: Tuotantokaudella esiintyy samat päätähdet kuin edellistenkin tuotantokausien aikana. Hayley Chase, Romi Dames, David Koechner ja Cody Linley näkyvät kaikki ainakin yhdessä jaksossa samaisissa rooleissaan kuin ennenkin: Joannie, Traci Van Horn, Earl-setä ja Jake Ryan. Viime tuotantokauden aikana usein nähty Mikayla (Selena Gomez) ei esiinny kolmannella toutantokaudella lainkaan.


title: Hannah Montana (3. tuotantokausi)

text: Elokuvan alkumusiikista ”The Best of Both Worlds” tehtiin uusi teos vuoden 2009 elokuvaan "". Tätä samaista teosta käytettiin koko kolmannen tuotantokauden ajan alkumusiikkina jaksoille. Vuoden 2009 versio on hiukan pidempi kuin alkuperäisversio. Tämä vuoden 2009 uudelleenteos ei löydy sarjan soundtrackilta "Hannah Montana 3", vaan elokuvan ääniraidalta "".


title: Hannah Montana (3. tuotantokausi)


title: Otepään linnavuori

text: Otepään linnavuori on paikka, jolla sijaitsi Ugandin muinaismaakunnan tärkeimpiin tukikohtiin kuulunut Otepään muinaislinna. Asiakirjoissa se mainitaan ensi kerran vuonna 1116, jolloin Novgorodin ruhtinas valloitti sen, mutta perääntyi pois nopeasti. Sama tapahtui uudelleen vuonna 1192. Linna poltettiin Kalparitariston hyökkäyksessä Baltian ristiretkien aikana vuonna 1208. Vuosien 1224–1225 aikana sen tilalle rakennettiin kivilinna, josta tuli Tarton ohella Tarton hiippakunnan toinen keskus. Linna tuhoutui 1200-luvulla lähes täysin ritarikunnan ja piispan välisessä sodassa.


title: Dauphinén Alpit

text: Dauphinén Alpit () on Läntisten Alppien osa. Se sijaitsee Ranskassa pääosin entisen Dauphinén provinssin alueella. Korkein huippu on Barre des Écrins, 4102 metriä, joka on koko Alppien eteläisin yli neljän kilometrin huippu. Monet muutkin huiput ylittävät kolme kilometriä. Ecrinin massiivi on kansallispuisto.


title: Petri Salin

text: Petri Salin on helsinkiläinen kirjailija, joka on julkaissut novelleja ja artikkeleita eri fanzineissa kuten Portti, Usvazine, Finnzine ja Enhörningen sekä antologioissa kuten "Murhan sävel", "Tuhansien zombien maa", "Fantastinen Espoo" ja "Sherlock Holmes Suomessa". Häneltä on ilmestynyt kolme kirjaa: novellikokoelman "Jäätynyt Kokytos" (Turbator 2009), pienoisromaanin "Toinen nainen" (Turbator 2009) ja novellikokoelman "Kolmaskymmenes kolmas simpanssi" (Turbator 2010). Proosan lisäksi Salin on kirjoittanut kuunnelmia ja näytelmiä, joita on käännetty useille kielille, sekä lauluntekstejä rock-yhtyeessä Maan hiljaiset.


title: Länsi-Suomen opisto

text: Länsi-Suomen opisto on Huittisten Loiman kylässä toimiva Suomen vanhin suomenkielinen kansanopisto. Se on perustettu vuonna 1892. Opisto on uskonnollisesti ja poliittisesti sitoutumaton oppilaitos.


title: Länsi-Suomen opisto

text: Länsi-Suomen opiston tehtävänä on ohjata ja tukea opiskelijaa elinikäisen oppimisen periaatteiden mukaisesti henkilökohtaisten, sivistyksellisten ja opinnollisten tavoitteiden saavuttamisessa. Lisäksi opisto edistää yhteisöllisyyttä ja koulutuksen kansainvälisyyttä.


title: Länsi-Suomen opisto

text: Opiston kulttuurihistorialliset tilat sekä "Juhlasali" ovat lukuisten kokousten, seminaarien ja juhlien pitopaikkana. Samoin jokirannassa sijaitseva Takkahuone on suosittu paikka tilaisuuksien pitoon. Syksyllä 2010 Takkahuoneelle valmistui ulkoilmanäyttämö katsomoineen. Opiston asuntolat ovat joko uudehkoja tai vastikään kauttaaltaan peruskorjattuja. Yli 90 % Länsi-Suomen opiston opiskelijoista asuu opiston asuntoloissa.


title: Länsi-Suomen opisto

text: Opisto on yksi tunnetuimmista ja suurimmista vapaaseen sivistystyöhön keskittyneistä oppilaitoksista Suomessa. Sen koulutuslinjoilla opiskelee vuosittain reilusti yli 1 000 opiskelijaa eri maista. Opiston koulutustarjonta koostuu kieliopinnoista, teatteri- ja taidealan opinnoista, ja valmennuskursseista.


title: Länsi-Suomen opisto

text: Länsi-Suomen opisto kouluttaa lisäksi maahanmuuttajia ja erityisessä syrjäytymisvaarassa olevia sekä opinnollista kuntoutusta tarvitsevia henkilöitä. Opisto on mukana erilaisissa kansallisissa ja kansainvälisissä hankkeissa, joissa keskitytään koulutuksen kansainvälisyyden vahvistamiseen ja vapaan sivistystyön mukaisten opintojen kehittämiseen.


title: Länsi-Suomen opisto

text: Tällä hetkellä opisto tarjoaa englannin ja suomen kielen kursseja. Kurssit kurssit järjestetään syksyisin ja keväisin. Englannin kurssi kestää 4 kuukautta ja suomen kurssi 3 kuukautta. Lisäksi kesäisin on tarjolla lähinnä nuorille suunnattuja kahden viikon mittaisia englannin opetukseen keskittyviä kielileirejä.


title: Länsi-Suomen opisto

text: Teatteri- ja taidealan koulutus koostuu tanssitaiteen linjasta sekä lajissaan ainutlaatuisesta englanninkielisestä draamalinjasta. Kurssien opettajina toimivat teatteritaiteen ammattilaiset ja palkitut tanssinopettajat. Teatteri- ja taidealan koulutukset ovat 9 kuukauden pituisia.


title: Länsi-Suomen opisto

text: Personal trainer -koulutus antaa monipuoliset ja vankat valmiudet toimia personal trainerin ammatissa. Opintojaksoilla syvennytään laajasti esimerkiksi toiminnalliseen anatomiaan, fysiologiaan, ravitsemukseen sekä liikuntaan erityisesti käytännön, mutta myös vankan teorian kautta eri oppimisympäristöjä hyödyntäen.


title: Länsi-Suomen opisto

text: Länsi-Suomen opisto perustettiin Huittisiin vuonna 1892 parantamaan maaseudun väestön koulutuksellisia tarpeita ja edistämään suomalaisuus-aatetta. Alkuaikoina opetus oli hyvin käytännönläheistä; opetettiin taitoja, joita perinteisessä maatalousyhteiskunnassa tarvittiin – maataloutta ja kodinhoitoa.


title: Länsi-Suomen opisto

text: Sotavuosien aikana opistolla toimi aluksi tykistön koulutuskeskus ja sen jälkeen sotasairaala. Opiston kansainväliset yhteydet saivat alkunsa 1950-luvun lopulta, kun vaihto-oppilastoiminta käynnistyi Ison-Britannian, Länsi-Saksan ja Hollannin välillä. Opisto oli Suomen ensimmäinen kansanopisto, joka aloitti vaihto-oppilastoiminnan. 1960-luvulta alkaen opiston kurssitarjonta monipuolistui ja opiskelijoiden synnyinmaakunta alkoi yhä useammin olla jokin muu kuin Satakunta.


title: Länsi-Suomen opisto

text: Länsi-Suomen opisto


title: Niva

text: Niva on muun muassa:


title: Leijat Helsingin yllä

text: Leijat Helsingin yllä () on Kjell Westön vuonna 1996 ilmestynyt romaani, joka kertoo suomenruotsalaisen helsinkiläisperheen tarinan 1960-luvulta 1980-luvulle. Kirjan pohjalta tehtiin vuonna 2001 Peter Lindholmin ohjaama samanniminen elokuva.


title: Juan Manuel Santos

text: Juan Manuel Santos Calderón (s. 10. elokuuta 1951) on entinen Kolumbian presidentti ja maansa entinen puolustusministeri. Santos johti ennen presidenttikauttaan edeltäjäänsä Álvaro Uribea tukevaa "Partido Social de Unidad Nacional" -puoluetta (""La U""). Santos sai Nobelin rauhanpalkinnon vuonna 2016 Kolumbian rauhansopimukseen johtaneesta prosessista.


title: Juan Manuel Santos

text: Santos kuuluu vaikutusvaltaiseen sukuun. Hänen isoisänsä veli Eduardo Santos Montejo oli maan presidentti 1938–1942 ja isänsä Enrique Santos Montejo oli yli 50 vuotta valtalehti "El Tiempon" päätoimittaja. Hänen serkkunsa Francisco Santos Calderón oli maan varapresidentti vuosina 2002–2010.


title: Juan Manuel Santos

text: Juan Manuel Santos meni koulun jälkeen Cartagenan laivastokouluun, josta valmistui kadetiksi. Myöhemmin hän on opiskellut taloustieteitä ja hallintoa London School of Economicsissa ja Harvardin yliopistossa.


title: Juan Manuel Santos

text: Santos toimi César Gavirian hallituksen ulkomaankauppaministerinä vuodesta 1991, ja vuonna 1993 presidentti nimitti hänet senaattiin. Vuosina 1995–1997 hän oli "Partido Liberal Colombianon" johtajistossa.


title: Juan Manuel Santos

text: Hän oli perustamassa ja johti presidentti Álvaro Uriben tukipuoluetta Partido Social de Unidad Nacionalia, jonka jäsenistön pääosan muodostivat Uribea tukeneet Partido Liberal Colombianon jäsenet, "uribistat". Vuoden 2006 vaaleissa puolue sai kolmekymmentä 166:sta edustajainhuoneen ja kaksikymmentä sadasta senaatin paikasta. Vuonna 2009 yli puolet Cambio Radicalin edustajista loikkasi puolueeseen, josta tuli Kolumbian suurin. Konservatiivien kanssa se takasi Uriben tukijoille määräenemmistön.


title: Juan Manuel Santos

text: Vuonna 2006 Uribe nimitti Santosin puolustusministeriksi. Hänen aikanaan tehtiin merkittäviä iskuja FARC-ryhmittymää vastaan. Näitä olivat muun muassa 2. maaliskuuta 2008 Ecuadoriin tehty ilmaisku, jossa kuoli FARCin johtajistoon kuulunut Raúl Reyes ja 25 muuta, sekä panttivanki Ingrid Betancourtin vapautus eli "Operación Jaque" ja sissipäällikkö Karinan antautuminen.


title: Juan Manuel Santos

text:
Armeijan toimiin kohdistettiin Santosin aikana monenlaista kritiikkiä, muun muassa Ecuador yritti antaa Santosista kansainvälisen pidätysmääräyksen.
Armeija oli esimerkiksi käyttänyt operaatioissaan hämäystarkoituksessa Punaisen Ristin tunnuksia. Santos on myös myöntänyt armeijan teloittaneen siviilejä.


title: Juan Manuel Santos

text: Presidentinvaalien lähestyessä Santos oli mielipidetiedusteluissa tasoissa Antanas Mockusin kanssa. Ensimmäisellä vaalikierroksella Santos sai 47 prosenttia äänistä ja pääsi toiselle kierrokselle Mockusin kanssa, joka ylti 22 prosenttiin äänistä. Toisella kierroksella Santos sai lähes 70 prosenttia äänistä.


title: Juan Manuel Santos

text: Santos sanoutui irti mahdollisuuksista rauhanneuvotteluihin FARCin kanssa päivä sen jälkeen, kun Bogotássa oli räjähtänyt autopommi. Mikään taho ei ilmoittautunut iskun tekijäksi. Kautensa alussa Santosin uusi hallitus otti etäisyyttä edeltäjäänsä ihmisoikeuskysymyksissä aloittaen keskustelun ihmisoikeusjärjestöjen kanssa ja sääti lakeja, joilla pyritään turvaamaan konfliktin uhrien asema. Silti ihmisoikeusaktivistien, ammattiliittojen, afro-kolumbialaisten ja alkuperäisväestön turvallisuus on Washington Office on Latin American mukaan paikoin vaarassa. Sen mukaan hallitukselta vaaditaan lisää toimia, jotta näiden ryhmien turvallisuus voidaan taata. Santosin kaudella Kolumbia ja Venezuela ovat lämmittäneet suhteensa uudelleen.


title: Nicolai von Bodisco

text: Nicolai von Bodisco (; 23. syyskuuta 1757 Pietari – 1. marraskuuta 1815 Helsinki) oli Venäjän keisarikunnan laivaston amiraali, joka toimi vuosina 1812–1815 Viaporin linnoituksen sotasataman päällikkönä.


title: Nicolai von Bodisco

text: Bodiscon suku oli alkujaan hollantilainen. Hän kävi vuosina 1771–1773 Pietarin merikadettikoulun ja palveli sen jälkeen Venäjän Itämeren-laivastossa. Hän valmistui 1777 midshipmaniksi ja 1780 kapteeniksi, minkä jälkeen hän pääsi kiertämään merillä kontra-amiraali Borisovin ja vara-amiraali Tšitšagovin eskaaderien mukana. Bodisco ylennettiin 1788 kapteeniluutnantiksi ja hän osallistui aikana Suursaaren (1788), Öölannin (1788), Räävelin (1790) ja Viipurinlahden meritaisteluihin (1790). Vuosina 1793–1797 hän oli muun muassa fregatin komentajana eri laivueissa. Saatuaan 1798 ylennyksen 1. luokan kapteeniksi hän erosi sotapalveluksesta, mutta palasi kolme vuotta myöhemmin ja palveli 1801–1806 Räävelin (Tallinnan) sotasatamassa. Hänet ylennettiin 1804 komentajakapteeniksi ja 1808 kontra-amiraaliksi.


title: Nicolai von Bodisco

text: Suomen sodan aikana Bodisco teki maaliskuussa 1808 kahdentuhannen miehen voimin maihinnousun Ruotsille kuuluneelle Gotlannin saarelle, jotta Englanti ei pystyisi tekemään siitä laivastonsa tukikohtaa. Bodisco julistautui 25. huhtikuuta 1808 Gotlannin kuvernööriksi, mutta vain kolme viikkoa myöhemmin amiraali Olof Rudolf Cederströmin komentamat ylivoimaiset ruotsalaisjoukot pakottivat hänet vetäytymään saarelta. Palattuaan kotimaahansa Bodisco tuomittiin toukokuussa 1808 sotaoikeudessa, koska hän oli luovuttanut saaren ja joukkojensa aseet ruotsalaisille ilman taistelua. Hän menetti kunniamerkkinsä, hänet alennettiin matruusiksi ja karkotettiin Pohjois-Venäjälle Vologdaan. Keisari Aleksanteri I armahti hänet lokakuussa 1811, jolloin hän sai takaisin asemansa ja kunniamerkkinsä.


title: Nicolai von Bodisco

text: Bodisco nimitettiin marraskuussa 1812 Viaporin sotasataman päälliköksi, missä tehtävässä hän oli kolme vuotta myöhemmin tapahtuneeseen kuolemaansa asti. Epävarman tiedon mukaan hän olisi tehnyt itsemurhan ottamalla myrkkyä. Bodisco on haudattu Hietaniemeen Helsingin ortodoksiselle hautausmaalle. Hänen hautakivensä on hautausmaan vanhin nykypäiviin säilynyt muistomerkki.


title: Lisää leikkilauluja

text: Lisää leikkilauluja sisältää lastenyhtyeen Fröbelin Palikat lauluja CD:iltä Hippulat vinkumaan ja Zupadibum. Se ilmestyi VHS:lle vuonna 1999 ja DVD:lle vuonna 2007. Mukana on kolme uutta laulua.


title: Lisää leikkilauluja

text: "Tekis mieli soittaa" -videolla Timo Nuutinen soittaa sekä kitaraa että bassoa. Konserteissa basso-osuus on jätetty kokonaan pois, koska yhtyeellä ei ole erikseen live-basistia.


title: This Is Heavy Metal

text: This Is Heavy Metal on Lordin musiikkikappale, joka edustaa sitä, mitä heavy metal on Lordin mielestä. Kappale kuultiin ensimmäistä kertaa, kun yhtye soitti sitä vuoden 2010 kesäfestarikeikoillaan yllätyksenä. Kappale julkaistiin singlenä 9. elokuuta 2010. Se on ensimmäinen singlejulkaisu "Babez For Breakfast" -albumilta. Single julkaistiin alun perin vain digitaalisena, mutta myöhemmin siitä painettiin rajoitettu noin 200 kappaleen erä myyntiin Rokkikauppa- nettikauppaan. Kappaleesta on tehty myös musiikkivideo. This Is Heavy Metal on mukana Saw 3D -soundtrackilla.


title: This Is Heavy Metal

text:
Mr. Lordi kertoo yhtyeen foorumilla kappaleesta seuraavasti:
Singlen kansikuvaksi Mr. Lordi halusi maalata jotain mikä kiteyttäisi sekä 80-luvun metalin olemuksen ja myös samalla toimisi kunnianosoituksena yhtyeen omille suosikeille tuolta aikakaudelta. Mr. Lordi loi kanteen eräänlaisen "Frankensteinin hirviön" joka on koottu esimerkiksi Twisted Sisterin, Kissin, W.A.S.P.in ja Alice Cooperin palasista.


title: Antanas Mockus

text:
Aurelijus Rutenis Antanas Mockus Šivickas (s. 25. maaliskuuta 1952, Bogotá) on kolumbialainen matemaatikko, filosofi ja poliitikko.
Mockus on liettualaisten maahanmuuttajien poika. Hän opiskeli matematiikkaa Dijonissa Université de Bourgognessa, sekä filosofiaa Universidad Nacional de Colombiassa. Hän työskenteli tutkijana vuodesta 1975 vuoteen 1993, jolloin jätti asemansa rehtorina ja pyrki Bogotán pormestariksi. Tässä tehtävässä hän toimi kahteen otteeseen 1995–1997 ja 2001–2004. Hän jätti pormestarin aseman ennenaikaisesti vuonna 1997 asettuakseen ehdolle Noemí Sanínin varapresidentiksi seuraavan vuoden vaaleissa.


title: Antanas Mockus

text: Mockus muodosti "Visionarios con Antanas" -puolueen vuoden 2006 vaaleihin, mutta se ei saanut yhtään paikkaa. Myös saman vuoden presidentinvaalissa hän jäi neljänneksi.


title: Antanas Mockus

text:
Syksyllä 2009 Mockus liittyi Partido Verden jäseneksi, joka asetti hänet ehdokkaaksi vuoden 2010 presidentinvaaliin. Viikkoa ennen vaaleja Mockus oli kyselyissä tasan entisen puolustusministeri Juan Manuel Santosin kanssa. Ensimmäisellä vaalikierroksella Mockus sai noin 22 prosenttia äänistä ja pääsi toiselle kierrokselle 47 prosenttia äänistä vieneen Santosin kanssa.
Toisella kierroksella 20. kesäkuuta Mockus sai 27,6 % äänistä, kun hänen kilpailijansa Santos voitti selvin luvuin saaden 69 % äänistä.


title: Antanas Mockus

text: Mockusin edustaman puolueen nimi on "Partido verde", sanamukaisesti Vihreä puolue, mutta toisin kuin eurooppalaiset vihreät puolueet, se ei pidä tärkeimpänä asianaan ympäristökysymyksiä vaan politiikan läpinäkyvyyttä.


title: Elämän tarkoitus (täsmennyssivu)

text: Elämän tarkoitus voi viitata ainakin seuraaviin:


title: Afrikan laatta

text: Afrikan laatta on yksi mannerlaatoista. Se kattaa Afrikan mantereen sekä laajat alueet ympäröivien valtamerien pohjaa. Afrikan laatta erkanee Arabian ja Somalian laatoista, joiden rajamailla sijaitsee loittonemisvyöhykkeille tyypillinen aktiivinen hautavajoama. Siitä aiheutuu maankuoren siirroksia, vulkaanista toimintaa ja maanjäristyksiä.


title: Afrikan laatta

text: Arabian laatan erkanemisen takia syntyi Punainen meri 20-30 miljoonaa vuotta sitten. Tulevaisuudessa Itä-Afrikka on siis irtautumassa muusta Afrikasta ja samalla Afrikan laatan pohjoisosa tunkee päin Eurooppaa, kun laatta liikkuu pohjoiseen päin. Miljoonien vuosien kuluessa Itä-Afrikan ja muun Afrikan väliin saattaa syntyä uusi meri, joka sitten taas katoaa laattojen liikkuessa enemmän yhteen.


title: Atalarik

text: Atalarik (516 – 2. lokakuuta 534) oli ostrogoottien kuningas vuosina 526–534. Hän oli Eutharicin ja Amalasuntan poika sekä Teoderik Suuren pojanpoika.


title: Atalarik

text: Isoisänsä kuoltua Atalarik tuli kuninkaaksi kymmenvuotiaana, ja koska hän oli alaikäinen, toimi sijaishallitsijana hänen vaikutusvaltainen äitinsä Amalasunta, Teoderikin tytär. Amalasunta pyrki parantamaan goottien ja Bysantin välisiä suhteita, mikä herätti tyytymättömyyttä areiolaisen uskon omaksuneissa gooteissa. Atalarik kuoli jo vuonna 534, minkä jälkeen Amalasunta julisti kuninkaaksi serkkunsa Theodahadin.


title: Long John Silver’s

text: Long John Silver's, Inc. (lyh. LJS) on vuonna 1969 perustettu yhdysvaltalainen pikaruokaravintola, joka on erikoistunut kala- ja äyriäisruokiin. Ravintolan nimi ja konsepti ovat peräisin Robert Louis Stevensonin kirjasta Aarresaari. Ravintolan pääkonttori sijaitsee Kentuckyssa Louisvillen osavaltiossa. Long John Silver's oli vuoteen 2011 saakka maailman suurimman ravintola-alan yrityksen Yum! Brandsin omistuksessa.


title: Kotiteollisuus dvd

text: Kotiteollisuus DVD on lappeenrantalaisen yhtyeen, Kotiteollisuuden, DVD-video . DVD:n julkaisijana on Johanna Kustannus ja se ilmestyi 30. marraskuuta 2005. Videolla on Kotiteollisuuden kappaleita live-esiintymisissä sekä musiikkivideoita. Tuotannosta vastaa Raja Production. Koko videon sisällön suunnittelivat Sami Parkkinen ja Jaakko Kilpäinen. Valikkoanimaatiot on puolestaan tehnyt Jussi Santaniemi ja videon on koostanut Ismo Lampi. Tuotantopäällikkönä toimi Juha Virekoski.+ audio-kommentaari videoihin


title: Miinanköynnös

text: Miinanköynnös ("Ipomoea lobata") on ruohovartinen köynnöskasvi. Se kasvaa luonnonvaraisena Keski- ja Etelä-Amerikassa, mutta sitä kasvatetaan koristekasvina eri puolilla maailmaa. Luontaisilla kasvupaikoillaan se on monivuotinen, mutta koristekasvina yksivuotinen.


title: Miinanköynnös

text: Miinanköynnös kasvaa Suomessa 120–180 cm pitkäksi, etelämpänä jopa viisimetriseksi. Sen kukat kasvavat rivissä pitkän kukkavarren yhdellä puolella. Ne ovat nuorena punaiset, mutta muuttuvat vanhemmiten asteittain kermanvärisiksi.


title: Oszkár Molnár

text: Oszkár Molnár (s. 1. kesäkuuta 1956) on unkarilainen poliitikko. Hän oli aiemmin pienen Edelényn pormestari. Hänet valittiin parlamentiin vuoden 2010 vaaleissa ainoana riippumattomana ehdokkaana.


title: Oszkár Molnár

text: Molnár vaikutti 1980-luvulta SZDSZ:ssa, kunnes vaihtoi vuonna 1993 Fidesziin.


title: Oszkár Molnár

text: Hänet erotettiin Fideszin listalta romaneihin ja juutalaiseen suurpääomaan liittyvien kiistanalaisten kommenttien vuoksi. Vuoden 2010 vaalien toiselle kierroksella hän sai Jobbikin tuen. Jobbikin kanssa hän jakaa käsityksen Euroopan unionista ja romaneista, mutta vastustaa tavoitteita neuvotella rajat naapurimaiden kanssa uudelleen.


title: Pompeji (täsmennyssivu)

text: Pompeji tai Pompeii voi tarkoittaa ainakin seuraavia:


title: Pentti Koivikko

text: Pentti Ilmari Koivikko (s. 1. joulukuuta 1944 Kurikka) on naantalilainen taidemaalari, -piirtäjä ja -graafikko. Hän on opiskellut Turun piirustuskoulussa vuosina 1965–1967 Hän debytoi taiteilijana Kokemäellä vuonna 1972 ja toimi Turun Sanomien taiteilijana vuosina 1973–1976. Koivikolla on ollut neljännesvuosisadan aikana yli 50 yksityisnäyttelyä, Suomen lisäksi Ruotsissa, Espanjassa, Japanissa, Alankomaissa, Venäjällä ja Saksassa. Nykyään hänet tunnetaan öljyvärimaalausten lisäksi yhä enemmän serigrafioistaan.


title: Commando

text: Commando tarkoittaa seuraavia asioita:


title: Andreas Engqvist

text: Andreas Gustaf Engqvist (s. 23. joulukuuta 1987 Tukholma, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Hän toimii joukkueen kapteenina. Engqvist on pelipaikaltaan keskushyökkääjä. Hän on pelannut urallaan myös 15 NHL-ottelua Montréal Canadiensissa.


title: Andreas Engqvist

text: Djurgårdens IF:n toimitusjohtaja Joakim Erikssonin mukaan Engqvist on klassinen kahden suunnan sentteri, joka pelaa tunnollisesti sekä hyökkäys- että puolustussuuntaan ja on hyvä aloittamaan. Elite Prospects -sivuston mukaan hän on iso ja vahva kahden suunnan sentteri, jolla on hyvä pelikäsitys ja syöttötaidot. Engqvist lukee peliä hyvin, pelaa tunnollisesti puolustuspäähän sekä luistelee hyvin, vaikkakin hänellä on hieman parannettavaa sekä luistelun kiihtyvyydessä että nopeudessa. Engqvist ei ole myöskään kokoisekseen kovin fyysinen pelaaja ja hänen tulisi käyttää raamejaan enemmän hyödyksi.


title: Andreas Engqvist

text: Engqvist on Spånga IS:n kasvatti. Hän pelasi seurassa ensimmäiset miesten pelinsä vain 16-vuotiaana Ruotsin neljänneksi korkeimmalla sarjatasolla maan II-divisioonassa kaudella 2003–2004. Engqvist siirtyi kaudeksi 2005–2006 Djurgårdens IF:n J20-junioreihin. Hän debytoi kauden aikana myös seuran Elitserien-joukkueessa, jossa Engqvist pelasi yhden runkosarjaottelun. Kausi 2006–2007 oli hänen varsinainen tulokaskautensa liigassa. Engqvist teki 43 runkosarjaottelussa tehot 1+3=4. Hän vahvisti myös Djurgårdenin J20-junioreita, jossa Engqvist voitti kauden päätteeksi J20 SuperElitin hopeaa.


title: Andreas Engqvist

text: Kaudella 2007–2008 Engqvist teki Elitserienin runkosarjassa 12 tehopistettä. Helmikuussa 2018 hän teki Djurgårdenin kanssa kolmivuotisen jatkosopimuksen. Kaudella 2008–2009 Engqvist onnistui tekemään 31 ottelussa 16 tehopistettä, kunnes hänen kautensa päättyi rannevammaan jo joulukuussa 2008.


title: Andreas Engqvist

text: Heinäkuussa 2009 Engqvist teki kolmivuotisen tulokassopimuksen Montréal Canadiensin kanssa. Samalla hänen kerrottiin pelaavan kauden 2009–2010 vielä lainalla Djurgårdenissa. Engqvist teki Ruotsin pääsarjatason yhden kauden piste-ennätyksensä tehoilla 14+12=26. Hän oli Djurgårdenin kolmanneksi paras maalintekijä. Pudotuspeleissä Engqvist jakoi joukkueen sisäisen pistepörssin voiton Marcus Nilsonin kanssa tehoilla 5+8=13. Hän voitti kauden päätteeksi Elitserien-hopeaa.


title: Andreas Engqvist

text: Kaudeksi 2010–2011 Engqvist siirtyi Montréal Canadiensin organisaatioon. Hän pelasi suurimman osan kaudestaan AHL-joukkue Hamilton Bulldogsin vahvuudessa. Engqvistin tulokaskausi siellä toi 71 runkosarjaottelussa tehot 10+15=25 ja 20 playoff-ottelussa tehot 4+5=9. Hän jakoi pudotuspeleissä joukkueen sisäisen tehotilaston voiton Frédéric St-Denisin kanssa. Engqvist pelasi kauden aikana Canadiensin NHL-joukkueessa kolme runkosarjaottelua ilman tehopisteitä. Hän teki NHL-debyyttinsä 21. tammikuuta 2011 vieraissa Ottawa Senatorsia vastaan. Engqvist sai ottelussa jääaikaa 12.30 minuuttia. Kaudella 2011–2012 hän oli Bulldogsin paras maalintekijä ja toiseksi paras pistemies Brian Willsien jälkeen tehoilla 20+23=43. Engqvist pelasi kauden aikana 12 NHL-ottelua ilman tehopisteitä.


title: Andreas Engqvist

text: Kauden 2011–2012 jälkeen Canadiens teki Engqvistille uuden sopimustarjouksen ja säilytti näin ollen pelaajaoikeudet häneen. Engqvist siirtyi kaudeksi 2012–2013 kuitenkin vuoden mittaisella sopimuksella KHL-joukkue Atlantiin. Hän nousi joukkueen varakapteeniksi. Engqvist oli tehoilla 12+24=36 Atlantin paras syöttäjä Nikolai Žerdevin kanssa ja toiseksi paras pistemies hänen jälkeensä. Huhtikuussa 2013 Engqvist teki joukkueen kanssa kaksivuotisen jatkosopimuksen. Kaudella 2014–2015 hän jakoi Atlantin sisäisen tehotilaston voiton Igor Levitskin kanssa lukemalla +9. Kesken kauden, joulukuussa 2014 Engqvist siirtyi kuitenkin TsSKA Moskovaan yhdessä tšekkiläispuolustaja Ondřej Němecin kanssa. Siirron taustalla olivat myös Atlantin taloudelliset ongelmat, sillä seuran jättivät myös Jakub Vrána ja Dzmitryi Korabau. Hänen pudotuspelinsä päättyivät loukkaantumisen vuoksi vain yhden ottelun jälkeen.


title: Andreas Engqvist

text: Kesäkuussa 2015 TsSKA kauppasi Engqvistin ja Nikolai Prohorkinin pelaajaoikeudet Salavat Julajev Ufaan vaihdossa Aleksandr Kutuzoviin. Pari viikkoa myöhemmin hän teki Ufan kanssa kauden 2015–2016 kattavan sopimuksen. Engqvist jakoi 18 osumallaan joukkueen sisäisen maalipörssin voiton Linus Omarkin ja Igor Grigorenkon kanssa. Tammikuussa 2017 hän teki Ufan kanssa vuoden mittaisen jatkosopimuksen. Kaudella 2016–2017 Engqvist ehti pelata joukkueessa 12 ottelua, kunnes aivotärähdys päätti hänen kautensa lokakuussa 2016. Vamman myötä koko Engqvistin pelaajaura oli vaakalaudalla. Hänen sopimuksensa purettiin joulukuussa, jolloin Engqvist palasi kotimaahansa kuntoutumaan.


title: Andreas Engqvist

text: Aivotärähdyksestä kuntouduttuaan Engqvist palasi kaudeksi 2017–2018 nelivuotisella sopimuksella kotimaahansa ja Djurgårdens IF:n SHL-joukkueeseen. Hänet nimettiin joukkueen varakapteeniksi. Engqvist kärsi aivotärähdyksestä ja loukkaantumisista myös Djurgårdenissa ja hän pelasi kauden aikana vain 27 runkosarjaottelua. Kaudeksi 2018–2019 Engqvist nimettiin joukkueen kapteeniksi.


title: Andreas Engqvist

text: Engqvist edusti Ruotsia MM-kilpailuissa vuonna 2010, jolloin hän voitti pronssia. Yhteensä Engqvist on pelannut 37 A-maaottelua tehopistein 6+5=11. Hän teki A-maajoukkuedebyyttinsä Channel One Cupin Prahan O Arenalla 13. joulukuuta 2007 pelatussa avausottelussa Tšekkiä vastaan. Engqvist merkittiin heti Ruotsin ykkössentteriksi laidoilleen Martin Thörnberg ja Björn Melin. Ensimmäisen A-maajoukkuemaalinsa hän teki vuoden 2010 MM-kilpailujen välieräottelussa 22. toukokuuta 2010 Saksan Kölnissä Tšekkiä vastaan.


title: Andreas Engqvist

text: Engqvist on pelannut myös 11 nuorten maaottelua.


title: Bố Trạch

text: Bố Trạch () on piirikunta Vietnamissa Bắc Trung Bộn alueella Quảng Bìnhin maakunnassa. Piirikunnan hallinnollinen keskus on Hoàn Lãoin kaupunki.


title: Bố Trạch

text: Piirikunnan pinta-ala on 2 123 neliökilometriä ja asukasluku 171 921 (vuonna 2003). Piirikunnan väestötiheys on siten 85 asukasta neliökilometrillä.


title: From Software

text: From Software on japanilainen videopelien kehittäjä ja julkaisija, joka perustettiin marraskuussa 1986.


title: From Software

text: Pelitalo tunnetaan muun muassa peleistä "Armored Core" ja "King’s Field" sekä "Souls"-pelisarjasta.


title: From Software

text: From Software on tullut tunnetuksi etenkin "Souls"-pelisarjasta, johon kuuluu neljä peliä: "Demon’s Souls", "Dark Souls", "Dark Souls II" ja "Dark Souls III".


title: From Software

text: Yhtiön peli "Bloodborne" on samankaltainen mutta ei kuulu samaan sarjaan.


title: From Software

text: Pelit ovat toimintaroolipelejä, joissa painopiste on lähitaisteluissa.


title: Infinitismi

text: Infinitismi on tietoteoreettinen uskomusten oikeutusteoria. Sen mukaan tieto voi saada oikeutuksensa äärettömän ja ei-kehämäisen oikeuttamisen ketjun kautta.


title: Infinitismi

text: Perinteisemmissä oikeutusteorioissa, kuten fundamentalismissa ja koherentismissa, on katsottu, ettei ääretön regressio voi tarjota pätevää oikeutusta tiedolle. Näiden näkemysten mukaan jos uskomus "a" saa oikeutuksen uskomukselta "b", "b" oikeutuksen uskomukselta "c", ja niin edelleen, tällöin joko 1) tällaisen oikeuttamisen ketjun tulee päättyä johonkin uskomuksen, joka ei enää tarvitse erillistä oikeutusta (perususkomus); 2) ketjun tulee olla muodoltaan kehämäinen, jolloin oikeutus muodostuu uskomusten keskinäisestä koherenssista eli niiden kokonaisuuden johdonmukaisuudesta; tai 3) uskomuksemme eivät ole lainkaan oikeutettuja (tietoteoreettinen skeptisismi).


title: Infinitismi

text: Infinitismi on haastanut tämän konsensusnäkemyksen. Infinitismiä on kannattanut muun muassa Peter D. Klein, joka on perustanut näkemyksensä Paul Moserin (1984) ja John Postin (1987) ajatuksiin. Kleinin mukaan oikeuttamisen ketju voi olla ääretön ja ei-kehämäinen. Infinitismi koostuu siis seuraavista kahdesta periaatteesta:Ensimmäinen suuntautuu erityisesti koherentismia, toinen erityisesti fundamentalismia vastaan. Kleinin mukaan vain infinitismi pystyy noudattamaan kumpaakin periaatetta.


title: Leimahdus

text: Leimahdus () on ranskalaisohjaaja Philippe Triboitin televisioelokuva vuodelta 2007. Tosipohjainen elokuva kertoo Pariisissa vuonna 2005 puhjenneista mellakoista siirtolaistaustaisten nuorten ja poliisin välillä. Elokuvan on käsikirjoittanut yhdessä ohjaajan kanssa Marc Herpoux.


title: Leimahdus

text: Väkivaltaisuudet käynnistyivät lokakuun lopulla 2005 Pariisin Île-de-Francen alueella sen jälkeen kun Clichy-sous-Bois'ssa siirtolaistaustaiset nuoret kuulivat kahden poliisien takaa-ajaman pojan kuolemasta. Jalkapalloa pelanneet pojat lähtivät pakoon henkilöllisyyspapereita tarkistamaan tulleita poliiseja. Kolme heistä pakeni sähkömuuntajaan ja kaksi heistä, 15-vuotias malilaistaustainen Bouma Traoré ja 17-vuotias tunisialaissukuinen Zyed Benna, saivat muuntajasta tappavan sähköiskun. Kolmas, 17-vuotias turkinkurdilainen Muttin Altun, loukkaantui ja joutui sairaalahoitoon.


title: Leimahdus

text: Poliisin ja vankilaviranomaisten toimintaa tutkiva valvontavirasto piti Muttin Altunin kuulusteluolosuhteita epäeettisinä lausunnossaan 10.7.2006. Poikien perheiden asianajaja on vaatinut syytettä Ranskan valtiota vastaan poliisin virkavirheestä. Kahta poliisia epäillään hengenvaarassa olevan auttamatta jättämisestä ja muiden hengen tahallisesta vaarantamisesta.


title: Weston-super-Mare

text:
Weston-super-Mare on pieni paikkakunta Englannin länsirannikolla. Se sijaitsee Bristolin kanaalin etelärannalla noin 30 kilometrin päässä Bristolista. Vuoden 2001 väestönlaskennassa kaupungissa oli 71 758 asukasta.
Alueella on ollut asutusta ainakin rautakaudelta asti. Weston-super-Mare oli kuitenkin pikkukylä, kunnes 1800-luvulla sinne vedettiin rautatie ja rannalle tehtiin kaksi huvilaituria. Silloin siitä tuli suosittu lomakohde. Rautatie toi kaupunkiin vapaapäiväänsä viettäviä työläisperheitä Bristolista, Birminghamista ja kauempaakin. Höyrylaivat toivat matkailijoita kanaalin vastarannalta Walesista. Heitä palveli vuonna 1867 valmistunut Bimbeckin laituri, jossa oli pelihalleja, teehuone, valokuvaamo ja karuselli. Laituri oli tarpeen, koska voimakkaan vuoroveden takia vesi karkaa ajoittain 1,5 kilometrin päähän rantaviivasta. Rannan kävelykatu valmistui vuonna 1880 ja Suuri huvilaituri () vuonna 1904. Se koettiin tärkeäksi liike-elämälle, sillä Bimbeckin laituri oli liian kaukana kylän keskustasta.


title: Weston-super-Mare

text: Westonin 1900-luvulla avattuihin nähtävyyksiin kuuluvat omalle laiturilleen rakennettu yleisöakvaario SeaQuarium, maailman suurin helikopterimuseo sekä maailman suurin yksityinen Lambretta -skootterimuseo.


title: Weston-super-Mare

text: Kaupungin nimen lisämääre "super-Mare" on vanhaa latinaa ja tarkoittaa meren rannalla. Sen on otettu käyttöön erottamaan paikka muista Weston-nimisistä paikkakunnista.


title: Weston-super-Mare

text: Westonin alue on enimmäkseen tasaista. Siellä on kaksi kukkulaa. 109-metrinen Worlebury Hill kaupungin pohjoisrajalla ja Bleadon Hill, 176 metriä, kaupungin eteläpuolella. Kaupungin pohjoispuolella on Sand point, jossa Severn-joen estuaari yhtyy Bristolin kanaaliin. Kaupungin länsiosassa on Weston Bayn hiekkaranta, jonka edustalta paljastuu laskuveden aikana kurainen savikko. Suurimmillaan vuoroveden vaihtelu Bristolin kanaalissa ja Severnin estuaarissa on 14,5 metriä.


title: Weston-super-Mare

text: Bristolin ja Exeterin välinen rautatie ulotettiin Weston-super-Mareen vuonna 1841. Sen suunnittelija Isambard Kingdom Brunel asui Westonissa radan rakennusaikana. Ratalinjausta on sen jälkeen muutettu, ja nykyinen asema on vuodelta 1881. Lähin lentokenttä on Bristolin lentoasema.


title: Weston-super-Mare

text: Yhdystie Weston-super-Maresta läheisen M5-moottoritien liittymään muutettiin nelikaistaiseksi 1990-luvulla, mikä vähensi liikenneruuhkia alueella.


title: Thomas Zehetmair

text: Thomas Zehetmair (s. 23. marraskuuta 1961 Salzburg) on itävaltalainen viulisti ja kapellimestari. Hän opiskeli Salzburgin Mozarteumissa, jossa hänen molemmat vanhempansa opettivat. Hän opiskeli myös Nathan Milsteinin ja Max Rostalin mestariluokilla. Vuonna 1994 hän perusti nimeään kantavan jousikvartetin.


title: Thomas Zehetmair

text: Marraskuussa 2001 Zehetmair nimitettiin Northern Sinfonian musiikilliseksi johtajaksi. Hänellä on kunniatohtorin arvo Weimarin Franz Liszt -musiikkiakatemiasta. Hän on naimisissa alttoviulisti Ruth Killiuksen kanssa.


title: Kiss Your Heart Goodbye

text: Kiss Your Heart Goodbye on Stalingrad Cowgirlsin toinen studioalbumi. Levy julkaistiin Suomessa 5. toukokuuta 2010 sekä Ruotsissa, Norjassa ja Tanskassa 27. syyskuuta 2010. Tuottajana albumilla on toiminut Jyrki Tuovinen. Albumi nousi Suomen virallisen albumilistan sijalle 27. ja Rumban albumilistalle sijalle 15. Albumin ensimmäinen single "Baby Girl" nousi YleX:n soittolistalle sekä YleX Himotuimmat -listan ykköseksi viikoilla 15, 20 ja 27. Kappaleesta on myös kuvattu Kusti Mannisen ohjaama musiikkivideo. Toisena singlenä levyltä julkaistiin "911".


title: Akateeminen kysymys

text: Akateeminen kysymys on vuoden 2010 alussa voimaan tullutta yliopistolakia ja siitä käytyjä keskusteluja ja kamppailuja tarkasteleva tietokirja. Kirjan on toimittanut Tuukka Tomperi ja kustantanut Vastapaino vuonna 2009.


title: Akateeminen kysymys

text: Tuukka Tomperi: Akateemisia kysymyksiä esipuheen muodossa


title: Akateeminen kysymys

text:
I TunnelmakuviaII Kokemuksia, polkuja ja sattumiaIII Vanha ja uusi yliopistoIV Laki lähikuvassaV Lopuksi: niin se käy
Petri Koikkalainen: Yliopistouudistus poliittisen tahdon ilmentymänä


title: Ozeaneum

text: Ozeaneum on meritieteellinen museo Saksan Stralsundissa. Museo avattiin vuonna 2008, ja se on osa Saksan meritieteellistä museota. Siinä on viisi näyttelyaluetta ja useita akvaarioalueita, joista suurimpaan mahtuu 2,6 miljoonaa litraa vettä. Ozeaneumissa yhdistyy perinteinen museo sekä akvaariot, joissa esitellään lähimerien, kuten Itämeren ja Pohjanmeren, elämää. Vuonna 2009 Ozeaneumissa vieraili 1,2 miljoonaa ihmistä, ja se olikin Saksan kolmanneksi suosituin museokohde. Vuonna 2010 Ozeaneum valittiin vuoden museoksi European Museum of the Year Award -konferenssissa Tampereen Vapriikissa.


title: Ozeaneum

text: Vuonna 2018 museo täytti 10 vuotta, jolloin sen koko olemassaolohistorian aikana näyttelyitä oli käynyt katsomassa 6,2 miljoonaa ihmistä.


title: European Museum of the Year Award

text: European Museum of the Year Award -palkinnon jakaa vuosittain Euroopan museofoorumi. Vuoden eurooppalainen museo -tittelistä pääsee kilpailemaan uusi tai uudistunut museo. Pronssisen kiertopalkinnon on tehnyt kuvanveistäjä Henry Moore. Vuoden museo on nimetty vuodesta 1977 asti.


title: Suutarikin, suuri viisas

text: Suutarikin, suuri viisas on Lauri Viidan runokokoelma, joka ilmestyi 1961. Hän kirjoitti useimmat sen runot kesällä 1960. Kokoelmassa on 51 runoa, joista 19 on kalevalamittaisia. Niinpä teosta verrattiin Eino Leinon "Helkavirsiin", ja arvosteluissa Viitaa luonnehdittiin perinteisen runon viimeiseksi edustajaksi. Osassa runoja hän kuitenkin käyttää, joskin hiukan leikitellen, 1950-luvun modernismin muoto- ja kuvakieltä.


title: Suutarikin, suuri viisas

text: Tätä kokoelmaa, kuten edellistäkään, "Käppyräistä", ei enää synnyttänyt samanlainen inspiraatio kuin aiempia teoksia. Skitsofrenian puhkeaminen 1940-luvun lopulla haittasi niin Viidan yksityiselämää kuin kirjoittamistakin.


title: Suutarikin, suuri viisas

text: Viidan tutkija Yrjö Varpio on hämmästellyt, kuinka Viidan runokieli säilyi sairaudesta huolimatta hyvin vivahteikkaana ja ilmeikkäänä, ja ottaa esimerkiksi tästä kokoelmasta runon:


title: Suutarikin, suuri viisas

text:
Kokoelman aforismiosuudessa Viita rakentaa maailmansa jäsentämiseksi omaa kielioppia ja kielisysteemiä. Hän luo uusia käsitteitä ja suhteuttaa asiat omalla tavallaan, esimerkiksi tieteet ja opit:
Vaikka osin on kyse sairaan runoilijan sulkeutumisesta omaan maailmaansa, esimerkiksi kieltä käsitellessään hän kehittää oivaltavia ja kaukokatseisia ajatuksia. Hän on semiootikko ennen semiotiikkaa.


title: Suutarikin, suuri viisas

text: Viita on edelleen hyvin siteerattu runoilija, ja hänen kieltään arvostetaan, vaikkakin hän ajautui sairautensa mutta myös modernismin nousun vuoksi kirjallisen elämän marginaaliin.


title: Pokémon: Arceus ja elämän jalokivi

text: Pokémon: Arceus ja elämän jalokivi () on kahdestoista kokopitkä Pokémon-elokuva vuodelta 2009. Elokuvan mukana tulee Pikachun lyhytelokuva. Lyhytelokuva on vielä vain japaninkielisenä. Mukana ovat Palkia, Dialga ja edellisen elokuvan Vastamaailmasta Giratina, joka on nyt Ashin ja Pikachun ystävä. He Shayminin kanssa pelastivat sekä Giratinan että Vastamaailman Zeron kynsistä. Itse elokuva kertoo pelastuksesta ja petkutuksesta, jotka tapahtuivat tuhansia vuosia aikaisemmin.